
KAN. JUOZO TUMO JUBILIEJUS. 


Gal neperdėsiu pasakęs, kad nėra 
lietuvio inteligento, kuris nepažintų kan. 
Tumo arba bent apie jį nebūtų girdėjęs 
ir skaitęs jo raštų. Visi vyresnieji su 
juo ne kartą esame susitikę, turėjome 
įvairių reikalų, kartais gal net susirė- 
mimų, bet visų jis buvo ir yra mylimas. 

Vilniuje kan. Tumas prieš karą ir po 
karo yra gyvenęs ir veikęs lietuvių vi- 
suomenėje, tai vilniečiams jis taip pat 
yra saviškis, kaip ir Kaune. 

Jaunimas gerai jį pažįsta ar bent 
turėtų pažinti iš jo raštų. Kan. Tumas 
savo raštus spausdino i: dabar leidžia 
su Vaižganto slapyvarde. Vaižganto raštų 
išleista jau keliolika tomų. 

Taigi šiomis dienomis N. Lietuvoj 
minimos yra kan. Tumo— Vaižganto 60 
metų gyvenimo sukaktuvės. Iš to amže- 
lio 40 metų kan. Tumas yra dirbęs vie- 
šąjį tautos darbą. Tėvynės darbą kan. 
Tumas yra pradėjęs vos 10 metų tetu- 
rėdamas. Buvo tai slaptas knygnešio 
darbas ir straipsnelių rašinėjimas į už- 
sieniuose leidžiamus lietuviškuosius lai- 
kraščius. Paskui jo veikimas tiek pa- 
įvairėjo ir išaugo, kad trumpam laikraš- 
čio straipsny nėra galimybės net trumpai 
duoti jų vaizdas. 

Kun. J. Tumas — Vaižgantas gimė 
1869 m. rugsėjo 8 d. Svedasų parapi- 
joje Malaišių sodžiuj, Rokiškio apskrity. 
Jo gimimo diena, Marijos šventė, daug 
nulėmusi jo gyvenime: motina pasky- 
rusi jį Dievo ir šv. Panelės tarnybai. 
Maldingų tėvelių buvo rūpestingai auklė- 
jamas kūdikystėje. Mokslus ėjo Dina- 
burgo realinėje gimnazijoje, kurią baigęs 
1888 metais, įstojo į Kauno Dvasinę 
Seminariją. Baigė seminariją 1893 m. 
ir buvo įšvęstas kunigu. Jau pirmaisiais 
klerikavimo metais kun. Tumas pasi- 
juto įtrauktas į tautinio susipratimo ir 
darbo sūkurį. Būdamas labai gyvas jis 
dirba slaptuose būreliuose, dedasi prie 
draugijų ir pirmųjų lietuviškųjų laikraš- 
čių oaganizavimo ir platinimo. Būdamas 
dar kleriku rašo straipsnius „Apžvalgai“, 
o nuo 1895 m. darosi nuolatiniu lietu- 
viškosios spaudos darbininku. 

Kaipo jaunam kunigui tenka dirbti 
parapijos darbas keliose vietose. Šaly 
bažnytinio :Jarbo jis visuomet randa 
galimybės dirbti pavojingą konspiraty- 
lietuviškąjį darbą, kuomet visur 
žiauriai siautė rusų žandarai ir labai 
žvairavo senesnieji aplenkėję kunigai ir 
dvarų ponai bei šlėktelės. 1896 metais 
jau kan. Tumas įkuria plačiai žinomą 
laikraštį „Tevynės Sargą“, pats jį reda- 
guoja, spausdina užsieny ir platina po 
visą Lietuvą. Jo taip pat buvo įkurtas 
laikraštis „Žinyčia“. Jo įtaka žmonėse 
greit padidėjo. Pirmaisias kunigavimo 
prisideda prie garsaus 


Mintaujos lietu- 
vių gimnazistų 
sumišimo, ku- 
riame dalyvavo 
daug žymių da- 
bar Lietuvos vei- 
kėjų su preziden- 
tu p. A. Smetona 
priešaky. 

Ką besakyti 
apie kunigo J. 
Tumo veiklumą 
po 1905 m., kai 
lietuviams švy- 
sterėjo spaudos 
laisvė, susirinko 
Didysis Vilniaus 
Seimas, paskui 
rinkimai į dumas. 
Visur kun. Tu- 
mas, griežtai ga- 
lime tvirtinti, 
griežia pirmuoju 
smuiku. 

1906 m. ¿jis 
apsigyveno Vil- 
niuje ir darbuo- 
jasi „Vilniaus 
Žinių“ ir__»Vil- 
ties“ redakcijose. Jis gyviausiai žadina iš 
miego Vilniaus krašto lietuvius, buria 
lietuviškajam darbui kunigus ir lietuvius 
inteligentus, drąsiai gina spaudoje lietu- 
vių teises bažnyčioje ir visame viešame 
gyvenime. 

Čia tenka jam ne kartą patirti kar- 
tumų ir net persekiojimų iš ten, kur, 
rodos, galėjo tikėtis tik paramos savo 
kilniam darbui. Vilniuje lenkų naciona- 
listai pajunta sau pavojų, ima statyti 
pinkles kun. Tumui, bet jis iš visų pin- 
klių su savo nepaprastu gyvumu ir 
gudrumu išeina sveikas. Visose polemi- 
kose su lenkais savo priešininkus ne 
kartą gyva plunksna prispiria prie sienos. 
Del lietuviams daromų skriaudų bažny- 
čiose kun. Tumas drąsiai kelia spaudoje 
balsą. Endekų štabas nutaria jį iš Vil- 
niaus išvyti ir panaudoja nesenai atvy- 
kusį vyskupijos administratorių, kuriam 
sugeba įkalbėti įsižeidimą. Atšauktas iš 
Vilniaus kan. Tumas važiuoja sau pa- 
ženklinton parapijon ir ten ramiai dirba 
parapijinį darbą. Vilniaus lietuvių visuo- 
menė ir lietuviai kunigai pažymėjo savo 
protestą prieš Vilniaus Kurijos žygį gau- 
siomis aukomis kun. Tumo fondui. Po 
to endekų žygio kun. Tumo draugai 
Vilniuje pasijuto dar stipresni ir dar 
labiau visi įtempė savo jėgas visuome- 
nės darbui. 

Gerokas plotas skyrė dabar kan. J. 
Tumą nuo Vilniaus, bet vilniečiams vis 
atrodė, kad jis gyvena su mumis. Ir iš- 
tikrųjų kikviename didesniame lietuvių 

Kun. J. Tumas — Vaižgantas — šį mėnesį pabaigė 
šeštąjį gražaus ir kilnaus gyvenimo kryželį. 


susivažiavime jis 
būdavo su mu- 
mis. Švietimo ir 
mokyklų reika- 
lams aukų rinkti 
jis buvo nuvykęs 


Amerikon. Su- 
grįžęs parašė 
knygutę: „Ten 


gera, kur mūsų 
nėra“. Paskui ar- 
čiau dedasi prie 
laikraščio  „Ry- 
gos Garso“ ir 
Rygoje jį užtiko 
didysis karas. 
Kuomet karo 
metu Ryga buvo 
atskirta nuo Lie- 
tuvos ir daug 
lietuvių atsidūrė 
Rusiioje, kun. 
Tumas vyksta 
Petrapilin ir Lie- 
tuvių Centro Ko- 
mitete visus vie- 
nyja bendram 
darbui. Čia jis 
„ arčiau susipaži- 
no su a. a. arkivyskupu Ciepliaku ir turėjo 


"geros įtakos, aprūpinant lietuvius lie- 


tuviais kunigais ir lietuviškomis pamal- 
domis. 

Karui besibaigiant, kurį metą gyvena 
Švedijoje ir Danijoje. Čia jis daug lite- 


ratūrinio darbo yra atlikęs. Dar sugrįžta 
Vilniun, dirba „Lietuvos Aido“ redakci- 
joje, paskui leidžia „Nepriklausomąją 
Lietuvą“. Kaune leidžia 1920 m. „Tautą“ 
ir 1921 m. „Mūsų Senovę“, lieka paskir- 
tas Žemaičių Kapitulos garbės kanau- 
ninku, 0 nuo 1922 m. pakviestas į Lie- 
tuvos Universitetą lietuvių literatūrai 
dėstyti. Čia jis atliko milžinišką darbą 
surinkdamas labai daug medžiagos mū- 
sų literatūros istorijai. l 

Kan. J. Tumo darbai Lietuvos dirvo- 
nuose taip yra išsišakoję, kad sunku 
krūvon suglausti Savo veikimu ir raš- 
tais jis yra stačiai enciklopedininkas. 
Mylėdamas karštai Lietuvą savo lakiu 
protu jis matė daug trūkumų, plyšių, 
tai savo 40 metų darbu stengėsi tuos 
plyšius užlipdyti. Maža to, jis tiek litera- 
tūroje, tiek mene, tiek politikoje, nors 
pats dedasi nepolitiku, yra tikroje to 
žodžio prasmėje kūrėjas ir turi nemaža 
įtakos į kitus mūsų tautos vadus. Jis 
vyresniųjų yra gerbiamas, jaunesniųjų 
stačiai mylimas ir jo maža bažnytėlė 
Kaune sutraukia daug ištroškusių tiesos 
šaltinio sielų. 

Kuomet N. Lietuva mini ir pagerbia 
Gerb. Jubiliaio 60 metų gyvenimo ir 40 
metų darbuotės sukaktuves, mes vilnie- 
čiai taip pat sveikiname daug pasidarba- 
vusį Vilniuje Tėvynės Mylėtoją ir norė- 
tumė, kad dar trečią kartą apsigyventų 
Vilniuje taip, kad jau nebreiktų išvažiuoti, 

Tad valio mūsų Jubiliatui! 


Paaiškinimas. 


Teko patirti, kad mūsų straipsnį „Vaikų mokymo prievolė“ kai 
kurie sodžiaus skaitytojai keistai suprato. Todel primename visiems 
mūsų skaitytojams: |) Lenkijos konstitucija leidžia laikyti privatines, 
tame skaičiuje ir lietuviškas mokyklas; 2) nėra tokio į statymo, ku- 


ris draustų leisti vaikus į lietuviškas mokykas, ir 


3) įstatymai net 


leidžia tėvams mokinti savo vaikus namie privačiai. 
Apie tai ir buvo išpasakota plačiai minėtame mūsų straipsnyje. 


Tarptautinio Banko organizacija. 


Vokiečių laikraščiai praneša, kad šiuo 
laiku Genevoje eina slaptos derybos 
tarp Anglijos ir Prancūzijos del Tarp- 
tautinio Banko organizacijos. Manoma, 
kad toksai bankas būsiąs įsteigtas Švei- 
carijoj. Tame Banke turėtų po du at- 
stovus: Prancūzija, Vokietija, Italija, 
Belgija, Japonija ir Amerika. Po vieną 


atstovą: Šveicarija, Olandija, Švedija, 
Rumunija, Jugoslavija, Graikija ir Ispa- 
nija. Bet kadangi Banko taryba turi su- 
sidėti iš 25 asmenų, tai viena laisva 
vieta bus pripažinta Portugalijai ar Če- 
koslovakijai. 

Kaip matome Lenkija tarptautinio 
Banko organizavime nedalyvauja. 


VILNIAUS 


194. Alu 


Ženeva per šią savaitę buvo pasau- 
lio centras, į kurį buvo nukreiptos visų 
akys. Ten susivažiavo geriausi politikai 
apsvarstyti klausimus, kurie liečia be- 
veik visą pasaulj. Visi esą susirūpinę, 
kas čia padaryti, kad ateityje negalėtų 
kilti karas. Ne taip senai visos beveik 
valstybės pasirašė Kelogo paktą; einant 
tuo paktu karas visai išbrauktas ir karo 
negalima kelti rišant nesusipratimus tarp 
valstybių. Bet Tautų Lygos paktas karą 
leidžia, Taigi ateityje gali ir taip atsi- 
tikti, kad viena susivaidinusiųjų valsty- 
bių gali, tuo paktu pasirėmusi, paskelbti 
karą. Iš čia kyla gyvas reikalas abudu 
tuos paktus suderinti. Apie tai, reikia 
pastebėti, pirmasis pradėjo kalbėti dar 
pernai N. Lietuvos ministerių pirminin- 
kas prof. Voldemaras. Tuomet jam kiti 
nenorėjo pritarti, bet šiemet visi, pra- 
dedant anglų ministeriu Makdonaldu ir 
baigiant mažesnių valstybių atstovais, 
karštai tą prof, Voldemaro pasiūlymą 
remia, Reikia manyti, kad greitu laiku 
Tautų Lygai imsis tą klausimą svarstyti 


rimtai, ir toktu būdu žymiai sustiprins 
visuotiną taiką. 
Tautų Lyga, matomai, tikisi ilgai 


gyvuoti ir stiprėti. Apie tai liūdyja nau- 
jų nuosavių rūmų statymo faktas. Rū- 
mai bus didingi, apie 350 m. ilgio, kai- 
nos apie 5 milijonus dolerių. Jau per šį 
susivažiavimą padėtas ir kertinis akmuo; 
jame įdėta švino dežutė su visų prie 
Tautų Lygos pridėjusių valstybių sąra- 
šu, tų valstybių metaliniais pinigais. Rū- 
mus pabaigs statyti 1934 metais. 


a 
Vokietijos ministeris Strezemanas 
pasakė Ženevoje bene geriausią prakal- 


bą. Visi jam karštai plojo ir pritarė. Bet 
tie, kas moka iš gražių žodžių skaityti, 
pamatė, ko siekia vokiečiai. O jie nori 
nei mažiau nei daugiau, tik grąžinti, sau 
tai, ką jie turėjo prieš karą. Ir jie eis 
prie savo tikslo laipsniais. Vokiečių, Ži- 
noma, už tai kaltinti negalima; kiekvie- 
nas nori įsitaisyti geriau ir patogiau, 
Tačiau, kitos—ypač kaimyninės valsty- 
bės turi būti atsargios ir nepakliūti į 
gražių žodžių pinklęs. Jau dabar Vokie- 
tijoje susitvėrė tam tikras komitetas, 
kuris norįs „pravesti tautos plebiscitą. 
Tas komitetas norjs taip pavaryti darbą, 
kad vokiečių tauta pasisakytų prieš karo 
atlyginimų mokėjimą, įpareigotų savo 
vyriausybę pareikšti visam pasauliui, kad 
vokiečiai nėra kalti už paskutinio karo 
sukėlimą, ir todel Veršalės traktatas turi 
būti peržiūrėtas. Žinodami vokiečių tau- 
tos patvarumą ir matydami, kiek jie yra 
atgavę per šiuos paskutinius 10 metų, 
reikia tikėtis, kad jie greitu laiku įgy- 
vendins savo troškimus, 
+ 


Prancūzijos ministeris Briandas yra 
sumanęs sukurti Europoje Jungtines Val- 
stybes, arba Paneuropą. Savo sumany- 
mo smulkmenų jis nepaskelbė. Ženevo- 
je suruošė 27 valsıybių atstovams pus- 
ryčius ir jų metu ėmė pasakoti smul- 
kiau apie savo sumanymą, ragindamas 
sutverti tam tikrą komitetą, kuris ap- 
galvotų visas smulkmenas. Komiteto tvė- 
rimui niekas nepritarė, nes nežinotų 
nė iš kurio galo pradėti. Mat, ir pats 
Briandas gerai dar nejsivaizdina, kaip 
turėtų atrodyti toji Paneuropa. Vienas 
juokdarys pasiūlė paskelbti valgių sąra- 
šą, kurie buvo per tuos pusryčius, kad 
visi pamatytų, kaip bus visiems gera 
būsimojoje Paneuropoje. Juokai—juo- 
kais, bet pats Briandas nemano nusilei- 


Politinė apžvalga. 


sti; jis pažadėjo savo sumanymą plačiai 
surašyti ir pasiųsti kitų valstybių vy- 
riausybėms apsvarstyti. 

* 


i Lenkiją Ženevoje vel išrinko į Tau- 
tų Lygos Tarybą. Lenkų spauda tuojau 
pasiskubino pranešti apie tai, kaipo di- 
delj laimėjimą. Imant dalyką paviršuti- 
nai, gali atrodyti, kad iš tikrųjų ten 
pasiekta didelis laimėjimas: iš 53 balsų 
gauta net 50. Bet pažvelgus į šį atsitiki- 
mą giliau, matome, kad jokio laimėji- 
mo ten ir nebuvo. Ar galima pavadinti 
laimėjimu, jei kas besėdėdamas kedėj 
taip ir sėdi joje neišgriuvęs. Panašiai 
atsitiko ir su Lenkijos išrinkimu į Ta- 
rybą. 

1926 m. Tautų Lyga panorėjo su- 
teikti Vokietijai nuolatinę vietą Tarybo- 
je. Tuojau tokios vietos panorėjo Ispa- 
nija. Brazilija ir Lenkija. Vokiečiai, dar 
neistoję į Tautų Lygą, griežtai pasiprie- 
šino. Tuomet toms trims valstybėms pa- 
siūlė pusiau nuolatines vietas. Ispanija 
su Brazilija užsigavo ir nutraukė dery- 
bas; Lenkija sutiko priimti ir tokią vie- 
tą. Jau 1926 m., ačiū stipriai Prancūzi- 
jos paramai, buvo nutarta, kad Lenkija 
bus išrinkta ir 1929 m. Tokį nutarimą 
parėmė ir kitos valstybės, net ir Vokie- 
tija. Taigi šie rinkimai Tarybon tik gry- 
nas formalumas. 1932 m. bus nauji 
Lenkijos rinkimai i Tarybą. Tuomet nė 
viena valstybė nebus surišta panašiu nu- 
tarimu, kokis buvo padarytas 1926 m. 
Jau dabar toliau numatą politikai pra- 
fašauja, kad patekti Lenkijai į Tarybą 
1932 m. bus labai sunku. Jei ji už trijų 
metų ir vel bus išrinkta, tai tas Lenki- 
jos laimėjimas bus tikras laimėjimas. 
Tačiau podraug jie priduria, kad už to- 
kią garbę reikės brangiai užmokėti ir 
pirmon galvon Vokietijai. 

Lenkijos vidujiniame gyvenime bręsta 
svarbūs įvykiai. Ekonominis gyvenimas 
darosi kas kart sunkesnis ir reikalauja 
pagrindinių atamainų. Iš painiavos gali- 
ma išbristi tik tuomet, kai visi eina iš- 
vien. Taigi paskutinė Lenkijos vyriausy- 
bė ir sumanė tuo klausimu pasitarti su 
seimo svarbiausiomis partijomis per jų 
atstovus. Seimo pirmininkui p. Dašin- 
sklui tarpininkaujant, buvo sumanyta 
susirinkti į pasitarimą, net pats marš. 


Pilsudskis iš Druskinykų atvyko Varšu- . 


von. Ttk seimo atstovai netikėtai atsisa- 
kė tartis ir pareikalavo greičiau sušaukti 
seimą posėdžiauti. Šis atsilikimas rodo 
kad tarp vyriausybės ir seimo taikos 
nėra ir reikia laukti smarkesnio susi- 
kirtimo. Netolima ateitis parodys, kas 
iš to susikirtimo išeis nugalėtojas. Tik 
ar tai išeis į sveikatą šaliai—reikia labai 
abejoti. 
+ 


Anglijos ministerių tarpe kilę nesu- 
sipratimai. Užsienių reikalų ministeris 
Hendersonas pasisakė Zenevoje per Tau- 
tų Lygos susivažiavimą, kad Anglija pa- 
remsianti pinigais kiekvieną  užpultą 
Tautos Lygos narį. Tokiu būdu mano- 
ma įgyvendinti visuotinę taiką, nes nie- 
kas nenorės pradėti karą, jei žinos, kad 
turės reikalo ir su kitais Tautų Lygos 
nariais, jų tarpe ir su Anglija. Prieš 
Hendersoną stojo Snoudenas. Jis pareiš- 
kė, kad pasirašius tokią sutartį Anglija 
turės ginti užpultąją Europoje valstybę 
ir bendrai įgrims į Europos karus. Snou- 
denas, matomai, netiki, kad Europoje 
greitu laiku įsiviešpatautų taikos dvasia 
ir todel norėtų apsaugoti savo tėvynę. 
Hendersoną palaiko tik Makdonaldas. 


„Iš didelio debesio mažas lietus.” 


Susispietusių Vilniuje Lietuvos emi- 
grantų laikraštukas kiekviename beveik 
numeryje kryžiuojasi rėkdamas apie ne- 
paprastai skaitlingus socialdemokratų 
areštus Lietuvoje. Dažniausiai rašoma: 
suimta 20, 30 arba ir šimtais. Taip ra- 
šoma jau kelinti metai. Žinoma, tam 
juk pinigus ima, kad įuodintt Lietuvą, 
ypač Vilniuje. Tai jų tiesioginis ir vy- 
riausias tikslas. 

Iš tiesų gi yra visai kitaip. Iš ofici- 
alių pranešimų, paaiškėjo, kad per tuos 


dvejus metus viso labo buvo suimta 
Lietuvoje apie 25 ir tai ne visi social- 
demokratai. Tuo tarpu kiekvieno tero- 
risto suėmimas Lietuvoje, Vilniuje padi- 


dinama kelias dešimtis kartų, kad tuo 
būdu pDriruošus medžiagos Lietuvos 
teršimui. 


Bet dabar jau paaiškėjo, kad visi tie 
plečkaitininkų prasimanymai yra „iš didelio 
debesio mažas lietus“. Tik gaila p. Pa- 
plauskų ir Ancevičių rėksmų apie „gel- 
bėjimą“ suimtųjų. 


RYTOJUS 


40(46) Nr 


Lietuva“ pagerbė mirusiojo Latvijos poeto 
„atmintį. 


EŠio mėn. 12 d. pamirė Latvijos di- 
džiausis poetas Rainis. Rainio poetiniai 
ir dramatiniai veikalai buvo labai aukštos 
kūrybinės vertės. Dalis jų buvo išversta 
lietuvių kalbon, o kai kurie pav. „Aukso 
Arklys“ daugelį kartų buvo Lietuvoje 
vaidinta. Velionis poetas buvo didelis 
lietuvių tautos draugas. Jau sirgdamas 


paprašė prof. Volterį atsiųsti jam me- Ẹ 


džiagos iš Vytauto gyvenimo, apie kurį 


kitiems metams poetas Rainis ruošėsi 


parašyti dramą. Dėja. Nespėjo. 


Gavus žinią Lietuvoje apie Rainio; 


mirtį, visi laikraščiai įdėjo jo atminčiai 
pagerbti straipsnius, jo gyvenimo apra- 
šymą ir t.t. Lietuvos vyrausybės vardu 
premieras p. Voldemaras pasiuntė poeto 
žmonai užuojautos telegramą. Taip. pat 
atsiuntė telegramą Lietuvos Zurnalistų 
Sąjunga. 

Štai ką rašo apie Rainio atmintį 
„Rygos Balsas“; 

„Rainis buvo švietimo ministeriu, 
Nac. teatro direktorium, soc.-dem. frak- 
cijos lyderiu ir Seimo atstovu. Jojo tvir- 
tas būdas, sujungtas su poetine, kilnia 


Dar apie 


„Dzien. Wil.“ 214 nr. rašo: 

„Suimto Rytprūsiuose Plečkaičio, ap- 
siginklavusio ne lenkų išdirbtais ginklais, 
byla įrodo tampsų  Vakietijos ir Lietu- 
vos bendradarbiavimą. Plečkaitis bus tei- 
siamas vokiečių teisi 0 už nelegalų sie- 
nos perėjimą ir už vokiečių įstatymo su- 
laužymą apie sprogstamosios medžiagos 
laikymąs. Vokiečių valdžios sluoksniai, 
matomai nori iš to įvykio sudaryti gry- 
nai politinį procesą. Apie tai kalba ir 
vokiečių laikraščiai, kurie praneša, 
kad bus pakviesti liūdytojai iš Lenkijos 
ir Lietuvos „geresniam visų neaiškių ligi 
šio! momentų lenkų lietuvių santykiuose 
nušvietimui“. ' 

Mažas pəlyginamai prasıkaltimas, ku 


fi 


dvasıa pridavė jam genialios asmeny- 
bės pobūdį, kuris pasireiškė nepaprastu 
žmoniškumu ir malonumu. 

Dėl tokio žmogaus mirties, podraug 
su latvių tauta, giliai liūdime ir mes, 
lietuviai. J. Rainis buvo tikras lietuvių 
tautos draugas. Jo kūryboj lietuvių mo- 
tyvai sutinkami ant kiekvieno žingsnio. 
Gyvendamas ilgą laiką Panevėžy R. tu- 


„rėjo progos su lietuvių tauta artimai 


usipažinti. 

Biūidamas'švietimo ministeriu jis vi- 
sa siela rėmė lietuvių reikalus. „Šviesos“ 
d-jos augime R. pastangos nemaža pa- 
dėjo. Jaunutė Rygos lietuvių gimnazija 
apie Rainį prisimena, kaipo apie mili- 
miausį geradarį ir geriausį, užtarėją. Rai- 
nis buvo lietuvių gimn. gedagoginės ta- 
rybos garbės narys. Savo raūkomis jis 
išdalino pirmiesiems abiturientams ate- 
status. Jo rūpesniu ` norėta įvesti lietu- 
vių kalba latvių mokyklose. Žodžiu, vi- 
sur ir visame Rainis rėmė ir palaikė 
lietuvių reikalus, už ką lietuvių tauta 
tegali būti giliai dėkinga ir sujaudinta 
širdimi dalyvauti latvių tautos gedule, 

( 


w e o 
Plečkaitį. 
tis įkriminuojamas Plečkaičiui, neduoda 
pagrindo išplėsti bylą ta kryptimi. Iš čia 
aišku, kad Vokietija ir Lietuva nori 
Plečkaičio bylą taip toli išnaudoti propa- 
gandai prieš Lenkiją, propagandai, kuri 
be abejo atsimuštų gyvu atgarsiu Vaka- 
rų valstybių kairiųjų spaudoje, kuri ne 
visai draugiškai yra nusistačiusi Lenki- 
jos atžvilgiu. Tame greičiausiai ir glūdi 
paslaptis, kodel Voldemaras „tuo tarpu“ 
nemano reikalauti išduoti Plečkaitį Lie- 
tuvai“, 

Pilnai sutinkame, kad Plečkaičio by- 
la, kaipo ir jo asmuo, yra maža byla. 
Tik kodel kai kas tos bylos bijosi ir del 
jos nervuojasi — neaišku, Gal gi byla 
ta nerimą išaiškins... 


Eina prie galo. 


Poznanės endekų organas „A. B. C.“ 
Nr. 256, šių metų rugsėjo m. 12 dieną 
praneša apie vokiečių laikraščio „Berli- 


ner Boersen Zeitung“ koresponden 0 pa- ' 


sikalbėjimą su Lietuvos ministerių pir- 
minku Voldemaru, kuris pareiškė: 
„Prieš mano išvažiavimą iš Kauno (Į 
Tautų Sąjungos rudens posėdžius), ga- 
vau grąsinantį laišką, kad ši mano ke- 


iionė bus paskutine kelione gyvenime, 
ianau iš patikimų šaltinių, kad nesenai 
Plečkaitis buvo priimtas Pižsudskio Drus- 
kinykuose ir ta proga Pilsudskis pareika- 
lavo, kad Plečkaičio žmonės ką nors spren- 
dža mojo padarytų, nes kitaip Plečkaičio 
žmonės iš Vilniaus krašto bus išvyti“. 
Šią žinią dedame einant žurnalistų 
pareigas, 


Šiaurės Amerika rengiasi pripažinti Sovie- 
tus de iure. 


Spaudoj pasirodė sens<cingų žinių, kad 
dabartinis Amerikcs prezidentas Hoove- 
ris esąs jau paruošęs Sovietų paripaži- 
nimo de iure raštą. Laikraščiai rašo, kad 
prezidentas Hooveris ryžosi pripažinti 


Sovietų Rusiją de iure remdamasis Len- 
kikjos pinigų tarėjo Dawes'o raportais, 
kuriuos jis parašęs Amerikos vyrausybei 
po kelių savo apsilankimų Sovietų Ru- 
sijoje, 


Latvija netoleruoja teroristų. 


„Sevodnia“ praneša, kad Latvijos vy- 
riausybė šiomis dienomis išdavusi Lie- 
tuvai teroristą Mačiulį kuris prieš porą 
mėnesių nužudęs Lietuvos policininką 
Paleckį, buvo pabėgęs Latvijon. Čia tapo 
areštuotas ir pasodintas kalėjime, kur iš- 
buvo iki liko išduotas Lietuvos vyriau- 
sybei. Reikia pridurti, kad dal teroristo 


Mačiulio, ypač buvo susirūpinę Vilniuje 
sėdį Lietuvos emigrantai, kurie net pra- 
šymus siuntinėję Latvijos vyrausybei pra- 
šydamt apsaugoti jų kolegą ir nebeiš- 
duoti jo Lietuvai. Bet tas, kaip matome, 
negelbėjo, nes Latvija, matyt, skiria tero- 
ristus nuo kitų emigrantų. 


Pareinės evakuacija. 


Kaip jau rašėme, nusisekus Hagos 
konferencijai, Anglija, Prancūzija ir Bel- 
gija pradėjusios evakuoti Pareinės kraš- 
tą, kurį buvo užėmusios jų kariuomenės 
nesutikus vokiečiams mokėti uždėtų ka- 
ro kontribucijų. Pirmoji pradėjo evekuo- 
ti (iše't) anglų kariuomenė, kuri iki 


lapkričio mėnesio visiškai paliuosuos 
okupuotą kraštą. Dabar pradėjo eve- 
kuoti Prancūzų ir Belgų kariuomenės. 
Evekuotą krašią perima vokiečių admi- 
nistracija, kuri jau senai yra paruošta. 
Visame krašte viešpatauja džiaugsinas. 


Palestinoj laukiama naujų sumišimų. 


Bent kiek paskutiniu laiku aprimus 
Palestinoje arabų kovoms su žydais, 
šiomis dienomis vėl gaunama žinių, kad 
arabai ruoš'ią naujų užpuolimų prieš žy- 
dus. Sumišimų metu Jeruzalėje, kaip ir 


visoj Pelestinoį krikščionių gyvenamiej 
namai yra pažymėti kryžiais, kas apsau- 
goja nuo užpuolimų, nes ten eina kova 
tik tarp arabų ir žydų. 


Pe mP 


4046) Nr. 


MUSŲ PRIEŠAS. 


Pereitame numery šioje vietoje mes 
nurodėmė, kokia baisi šmėkla gali at- 
plūsti pas mumis iš rytų. Podraug mes 
nurodėmė į vieną priemone, kurios rei- 
kėtų stvertis, jei norime išvengti tos di- 
delės nelaimės. Dabar norėtume nuro- 
dyti dar į vieną mūsų priešą, kuris skina 
kelią tai šinėklai. 

Prieš didįjį karą mūsų kraštą valdė 
rusai, per karą — vokiečiai; ir dabar 
mūsų būklė ne geresnė. Tie ponai, be- 
valdydami mūsų kraštą, užkrėtė mus 
kenksmingais papročiais, kurių mes pri- 
valome nusikratyti. Tie blogieji papro- 
čiai, kaip; girtuokliavimai, išdidumas ir 
nenoras eiti savo pareigų, yra daug 
kenksmingesni už ginkluotą priešą. Jie 
nejučiomis ardo mūsų bendruomenę, 
silpnina naująją kartą ir veda tautą prie 
išsigimimo. 

Lietuvių tauta maža. Jai reikia susi- 
pratusių piliečių, geležinės valios pilie- 
čių, šventai tikinčių, tikrų patriotų, sąži- 
ningų, gerbiančių save ir kitus, o ne 
lepšių, ištižėlių, parsidavėlių. 

iandien didžiausias mūsų priešas, 
vargų ir nelaimių nešėjas, aršiausias 
mūsų šeimų ardytojas, visokių niekšy- 
bių ir apgaulių šaltinis yra — girtuok- 
lybė. Visiems žinoma, kad girtuoklybė 
išplėšia šeimų židinio laimę, stumia jas 
į skurdą, vargą, nelaimes. Kodel mes ne 
visi jos šalinamės, ne visi su ja kovo- 
jame? Ir kuo tai pateisinama? 

Mes dažnai užmirštamę, kak esame 
sunkiose sąlygose, kad kiekvienas leng- 
vai išleistas skatikas nueina į svetimas 
rankas. O tos rankos už surinktus iš 
mūsų skatikus suka mums virvę, neria 
iš jos kilpą ant mūsų kaklo. Ir juo dau- 
giau mes tų skatikų išmetame, juo virvė 
stipresnė, juo skaudžiau ji mus smau- 
gia. Kodel mes apie tai nenorime pagal- 
voti, suprasti visą pavojų ir jojo pasi- 
saugoti? 

Iš rimtų žmonių dažnai tenka išgir- 
sti: „Kaip nevartoti degtinės, jei be bu- 
teliuko visur sunku prieiti, gauti pata- 
rimo, ar atlikti savo reikalus“. Juk ne 
paslaptis, kad sutikus mylimą svečią — 
geria, daro išleistuves — geria, kelia ve- 
stuves — geria, laidoja mirusį — geria, 
per krikštynas — geria; žodžiu, „be gė- 
rimo niekur ir niekas neapseina“. To- 
kių žmonių rimtais žmonėmis pavadinti 
negalima. Jie gerai nepagalvojo dar, ko- 
kią nesąmonę jie platina. Be degtinės 
visuuomet ir visur galima apseiti. Tik 
reikia panorėti blogą paprotį pakeisti ge- 
resniu. f 

Matant išplitusį girtuokliavimą ir su- 
rištas su juo nelaimes, negalima sudė- 


Kartą angelas prašė Dievą leisti jam 
nužengti žemėn. Nebuvęs joje nė karto, 
matydamas ją tik iš tolo ir girdėdamas 
gana dažnai dangų pasiekiančius žmonių 
skundus ir aimanavimus, panorėjo jis 
pats tą visa ištirti ir pamatyti. Dievui 
leidus, angelas, pasivertęs žmogumi, nu- 
sileido į žaliuojančią pievą, kurios vidu- 
riu čiurleno mažutis upelis. 

Kaip tik buvo pavasario rytas. Buvo 
neapsakomai gražu. Saulutė skaisčiai 
švietė. Tyrame ir kvepiančiame ore čiul- 
bėjo tūkstančiai įvairių įvairiausių pau- 
kštelių. Angelui viskas labai patiko. 
Džiaugdamasis tokiu žemės gražumu, 
sieloje manė, kad žmonės esą labai 
pagedę, jeigu gyvendami, kaip rojuje, 
dar nepasitenkina savo būviu. 

Prie pat miško, kurs buvo netoli to 
upelio, angelas užėjo mažą, pusiau pa- 
krypusią dūminę pirkelę. Joje gyveno 
labai neturtingas ūkininkas — Baltrius. 
Šis kaip tik tuo laiku kapojo malkas, 
garsiai, dejuodamas ir skųsdamasis savo 
vargingu gyvenimu. 

Prisiartinęs prie jo angelas tarė: 

— (Garbė Jezui Kristui! 

— Per amžius! — atsakė Baltrius. 

— Na,o kas pas jus girdėti? — už- 
klausė angelas. — Kaip ten su lauke- 
liais, nameliais, šeimyna? 

— Ot dar ko užsinorėjo! — atsakė 
Baltrius: — vargas ir tiek! Juo toliau, 
tuo sunkiau užsįdirbti kad nors ir šitos 
įūodos duonelės: Mušies žmogus, kaip 


L N I 


AUS RYTOJUS 


Naujų Švenčionėlių lietuvaičių būrys. Jos yra įsitaisiusios lietuvišką vėliavą, kuriai iškovojo prideramą vietą 
bažnytinėje procesijoje. 


jus rankas ramiai sėdėti, svajoti. Reikia 
ieškoti išeities. Bet kur išeitis? —StH/prio- 
je valioje! Reikia geležinės valios, dorų 
žmonių, bet ne lepšių. Tik lepšis kie- 
kvieną dieną po patirtų smūgių, nelai- 
mių ar nemalonumų pasižada daugiau 
negerti, gerai elgtis, bet pasižadėjimą 
nuolat laužo, neištesi.  Pamėginkime 
nors kartą nebūti lepšiais. Pamėginkime 
pasižadėti daugiau negerti ir pamėginki- 
me pasižadėjimą ištesėti. Tuomet atneš- 
tas svetimųjų paprotys pas muis iš- 
nyks, įsigyvens geras, sveikas paproiys— 
blaivybė, kurio mums visi pavydės. Tuo- 
met išsikraustys iš mūsų šalies išdygu- 
sios, lyg grybai po lietaus, karčiar os, 


„Opozicinis 


Lenkų spauda paleido žinutę, būk 
Tautų Lygos pirmininkas yra gavęs iš 
„opozicinių partijų komiteto Lietuvoje“ 
(?) raštą, kuriame reikalaujama 
leisti į Tarybos salę Lietuvos ministe- 
rių pirmininko prof. Voldemaro, nes jis 


nejsi- 


tuomet susilauksime greičiau šviesesnio 
rytojaus. 

Kiekvienos tautos laimingas ar pra- 
žūtingas likimas — jos jaunoji karta. 
Tad ir reikia visas dėmesis kreipti 
į jaunimo auklėjimą. Jaunimas—tautos 
žiedas. Tam žiedui, kuris ateity vado- 
vaus mūsų tėvynei, turime išugdyti va- 
lią, pasiryžimą. Tik išauklėję jaunimą, 
išugdę jame stiprią valią, įkvėpę Dievo 
bei Tėvynės meilę, nusikratysime įvairių 
dvasios atėjūnų blogumu. O tada jos jau 
neves mūsų atgijusios tautos prie nau- 
jos pražūties. 

Tik panorėkime būti blaivūs. 


Komitetas.“ 


valdąs, kraštą teroru. Prašytojai tvirtina, 
kad prof. Voldemaras vedąs karą su 
lietuvių tauta, ir todel Taryba privalo 
prie Lietuvos vyriausybės pritaikinti Tau- 
tų Lygos pakto II straipsnį (Paskelbti 
karą. Red.). Tos žinutės pabaigoje kuk- 


liai pridėta, kad panaši peticija, kaipo 
įteikta neprisilaikant nustatytos tvarkos, 
paliks be atsakymo. 

Čia taip ir kyšo balti siūlai, Dabar 
į Kauną iš Ženevos sugrįžo Lietuvos de- 
legacija ir, sakosi nieko negirdėjusi apie 
panašią peticiją. Greičiausia „opozicinių 
partijų komitetas Lietuvoje“ įsikūrė pas 
mumis, Vilniuje, iš „Słowo,“ „Dzien. 
Wil.“ ir „Wilbi“ bendradarbių. Jie visuo- 
met — ar tai prie valdžios Lietuvoje 
stovėjo  krik.-demokratai, ar liaudinin- 
kai su socialdemokratais, ar tautinin- 
kai — varė ir varo griežčiausią „Oopo- 
ziciją.“ Gal ir dabar jie parašė tą peti- 
cijos juodraštį ir tik laukė, ar nepersi- 
rašys jo nors plečkaitininkai ir ar ne- 
paduos, kam nerėtųsi paduoti. Tačiau 
ir šie nuleido jau nosis... 


— Nesenai mes paskelbėm, kiek Len- 
kija skolinga užsieniams. Tuos pinigus 
pavertus auksinais ir padalinus visiems, 
suaugusiems ir vaikams, kiekvienas gau- 
tų apie 160 auksinų. 


Iš mano dieduko pasakojimų. 


toji žuvelė tinkle. Dirbi, prakaitauni, 
nematydamas nei galo, nei poilsio, 

— Tai kas gi jums daugiausiai įky- 
rėjo? — teiravosi, angelas. 

— Kas? Ogi viskas! — atsakė Bal- 
trius. — Labiausiai gal daėdė tas am- 
žinas darbas... 

— Bet juk sekmadieniais galite at- 


silsėti — tarė angelas. 
— K4P sekmadieniais! — sušuko 
Baltrius. — Ogi kas sekmadieniais pa- 


šers gyvulius, prineš vandens, priskus 
žmonai bulvių, jeigu ne aš?! 

— Bet juk per metus —tarė angelas— 
vistik turite šiek tiek laiko poilsiui. 

Baltrius nusijuokė. — O iš kur gi 
jus Dievas neša, kad nežinote mūsų 
gyvenimo? — užklausė Baltrius.—Kada 
gi mūsų brolis ilsisi? Žiemą reikia Ir 
kulti, ir vėtyti, ir į mišką važinėti, kad 
parūpinus visiems metams kuro. Prišali, 
privargsti žmogus iki valiai; bet kad 
atsilsėjus? kur tau! O pavasarį, nespėja 
vieversėlis užtraukti savo čyravyru, jau 
ir kinkyk širmelį į žagrę; jau reikia ir 
sėti, kad paskui ledai turėtų ką išmušti. 
Vos atsisėji, o čia jau, žiūrėk, ir šiena- 
piūtė. Dar šlapias šienelis kupetaitėse 
stovi lauke, o jau laikas rugelius kirsti... 
Ir taip be galo. 

— lr nejaugi jums tas darbas 
labai įkyrėjo? — užklausė angelas, 

— O! dar ir kaip! — atrėžė Baltrius. 
— Juk nuo pat gimimo dienos aš tik 
tą žinau, kad dirbu. Apie poilsį gi, tai 
ir pasvajoti neturiu laiko. 


taip 


Tada angelas, truputį pagalvojęs, 
tarė Baltriui: — Mano, mielasis, gaila 
man jūsų. Sunkus jūsų gyvenimas ir 
karti dalelė, bet nenusiminkite: aš jums 
padėsiu. Duosiu jums pilną maišą pi- 
nigų, bet tik su ta sąlyga, kad nuo šios 
dienos liausitės dirbę. 

Tai išgirdęs, kad nepuls Baltrius jam 
po kojų, kad n=pradės jas bučiuoti, dė- 
kodamas užtokią geradėjystę ir žadėda- 
mas šventai pildyti jo reikalavimą. Pri- 
minęs dar kartą Baltriui, kad jis jau 
nuo šios dienos negalįs nieko ir tai nič 
nieko dirbti, angelas nuėjo sau toliau. 

Nuo šios dienos Baltriaus gyvenimas 

atsimainė. Prisipirkęs žemės ir galvijų, 
ir išsistatęs gražiausius trobesius, greitu 
laiku iš paprasto mužikėlio tapo didžiau- 
sias ponas. Visą jo ūkį vedė tamtyčia 
nusamdytas ūkvaizda. Baltrius gi pats 
tik tiek teveikė, kad miegojo ir valgė 
išsvajotus savo lašinius su duona, už- 
gerdamas tą viską namų darbo alučiu. 
Ir patiko pradžioje Baltriui toks gyve- 
nimas. ir kodel turėtų nepatikti. Visko 
iki valiai, dirbti nereikia, tik miegok ir 
valgyk. 
„Po kai kurio laiko apėmė Baltrių ne 
tai žiovulys, ne tai nuobodulys. Žiovaus 
žiovaus nabagas, kad net žiaunos traška. 
Ir mano sau Baltrius: pasikelsiu, pasi- 
vaikščiosiu, o gal ir pereis, bet kur tau! 
Nuobodu ir tiek. 

Kaip tik artinosi pavasaris. Visi, kas 
tik gyvas, triūso, krutėjo, rūpinosi. Ypač 
rūpestingai darbavosi paukšteliai, kartu 
pripildydami orą linksmu čiulbėjimu. 

— Dėkui, Tau Dieve! — manė Balt- 


rius; — tai bent turiu gyvenimą, bent 
atsilsėsiu už visus savo vargus. 

iovulys vienok jį negailėstingai kan- ~ 
kino, nes nors ir gera jam buvo, bet 
vis tik nuobodu. 

Išėjęs į kiemą ir atsisėdęs ant slenks- 
čio, matė Baltrius, kaip triuso apie jo 
ūkį tarnai. Vieni jų linksmai dainuoda- 
mi ėjo su plūgais į laukus, kiti gi su 
tokiu pat ūpu grįžo atgal. Visi dirbo, 
tik jis vienas, susidėjęs rankos ant pilvo, 
sėdėjo ir žiovavo. 

Taip prasnaudęs visą dieną, Baltrius 
vakarą nuėjo gulti, bet jokiu būdu ne- 
galėjo užmigti. lr taip iki pat gaidžių 
išgulėjo nesumerkęs akių. 

Pasikėlęs anksti rytą, pareikalavo 
valgyti. Bet šiuo kartu ir mėgiami spir- 
gučiai su duona kaž kode! nelindo pro 
gerklę. Rodėsi Baltriui, kad spirgiai ar 
tai per sūrūs, ar tai prisvilinti. Išbarė 
žmoną, ūkvaizdą, visus tarnus, bet ra- 
mumo nerado. 

Jam ir dienos tapo vos pergyvena- 
mos, ir naktys ilgos. Ir mano sau Balt- 
rius: — Kas man yra. Visko turiu: ar 
tai valgio, ar tai gėrimo, —o čia žmogui 
nieko nesinori. Ir kas man daryti?! 
Norėtųsi imtis kokio nors darbo — ar 
tai malkos pakapoti, ar tai žmonai bul- 
vių padėti skusti, — bet gėda. O kita ir 
pasižadėjo, kad nieko nedarysiąs; žodžio 
laužyt kaip tėk nesinorėtų. 

Rudeniop Baltriui toks gyvenimas 
taip įkyrėjo, kad nors gyvas žemėn Iįsk. 
Be to, ir iš veido atsimainė. Iš drūto 
ir raudono prieš tai Baltriaus varguolio 
pasiliko tik oda ir kaulai. Sulieso, pa- 

Mūgė Lvove. 


Lvove kasmet rudenį ruošiama mū- 
gė. Ji panaši į parodą. Kurią mes ma- 
tėme pernai Vilniuje. Tokią mūge su- 
ruošė ir šiemet ir ją iškilmingai atidarė 
rugsėjo 7 d. Į iškilmes atvyko prancū- 
zų parlamento atstovai (jie viešėjo ir 
Vilniuje) ir daug valdžios atstovų. Tą 
pačią dieną į  mūgės direkcijos rūmus 
buvo įmesta bomba, kuri sunaikino rū- 


mų įtaisymą; metusio bombą nepasise- 
kė sulaikyti. Didžiojoj gelžkelio stoty 
kilo gaisras, sunaikinęs 25 bagažo siun- 
tinius; gaisro  piežastys tiriamos. Pasta- 
tytieji prieš tą stotį stulpai su skilbimais 
apie mūgės atidarymą sugriuvo; posiro- 
do, kad jie buvo kieno tai piūklu įpiau- 
ti. Lenkų spauda visą kaltę norėtų su- 
versti ukrainams. 


Įvairenybės. 


Pavogė tiltą. 


Ko pasaulyje vagys nevagia? Viena- 
me mieste jie pavogė namą, kitame — 
gatvės grindinį. Tai atsitiko Europoje. 
Tačiau kiniečių vagys dar gudresni: jie 
pavogė didžiulį tiltą, kurį saugojo poli- 
cininkai. Štai kaip atsitiko Šanchajuje. 

Prie policininko priėjo du žmonės ir 
paprašė sulaikyti judėjimą per tiltą, nes 
jis reikią taisyti. Policininkai jų paklau- 
sė, dar prikalė lentelę su parašu: ju- 
dėjimas sulaikytas. Tuojau prie tilto 
suėjo darbininkų būrys; jie pradėjo tiltą 
ardyti ir medžiagą krauti į laivelius. Pa- 
sidarbavus jiems visą naktį, tilto nebe- 
liko. Tik trečią dieną policija užklausė 
miesto savivaldybę, kuomet bus tiesia- 
mas naujas tiltas. Ir tuomet paaiškėjo. 
kad tai būta vagių darbo. Šoko jų ieš- 
koti, bet jau buvo per vėlu. Vagys per 
tą laiką tilto dalis išpardavė ir patys 
išnyko. 


Pragaras ir rojus. 


Kiekvienas žmogus trokšta susilaukti 
šviesesnio rytojaus. Ir jis yra pasiryžęs 
krauti didžiausias aukas, kad tik jojo 
susilaukti. Tokiu žmonijos palinkimu 
pasinaudojo bolševikai — nuosekliausi 
socialistai — ir pažadėjo rusams įkurti 
žemėje rojų. Imtasi darbo, Ten prieš 
10 metų milijonai žmonių nužudyta, 
didžiausi „buržujų“ turtai sunaikinta, kad 
tik greičiau žūtų susidaręs ten „praga- 


ras“, kad tik [greičiau įkurti „rojus“. 
Jau praslinko 10 metų ir dabar galima 
nors bendrais bruožais pažymėti, kas 


ten sugriauta ir kas nauja sukurta. 
Prieš karą Rusiją valdė caras ir jojo 
ministeriai. Jų valdžios parama— „dvo- 
riane“, arba „šlėkta“, kaip mes pava- 
dintume juos, naudojosi didžiau- 
siomis lengvatomis ir užimdavo visas 
aukščiausias ir pelningiausias vietas; į 


jų luomą galėjo pakliūti tik tie, kas pa- 
sižymėdavo dideliais carui nuopelnais. 
Visi kiti Rusijos gyventojai— valstiečiai 
ir darbininkai—skurdo, vargo; jiems tek- 
davo pakelti didžiausius sunkumus, ku- 
riuos užkrauna valstybė: mokėti mo- 
kesčius, tarnauti kariuomenėje papra:- 
tais kareiviais, karo metu guldyti ga'- 
vas už tėvynės neliečiamybę; žodžiu, 
pilkoji masė buvo prislėgta. 

Dabar Rusijoje caro nėra, nera mi- 
nisterių ir dvorianų. Už tat yra dikta- 
toriai (Leninas, dabar Stalinas), yra ka- 
misoriai, kurie eina ministerių pareigas, 
yra komunistinė partija. Ta partija da- 
bartinės bolševikų valdžios — ramstis. 
Ji naudojasi didžiausiomis lengvatomis, 
kaip seniau dvorianai, į komunistų par- 
tją įsirašyti labai sunku, — reikia kuo 
nors pasižymėti. Pilkoji masè- valstie- 
čiai ir darbininkai—eina kaip ir ėjo tas 
pačias pareigas. Jiems dažnai, kaip ten- 


ka skaityti laikraščiuose, ir duonos 
trūksta. 
Kuo gi geresnis bolševikų rojus už 


buvusį pragarą? 
Kiek žmonių gali išmaitinti žemė. 


Austrų profesorius Ervin Stranik 
nesen'ai paskelbė įdomų apskaitliavimą, 
— kiek dar žmonių galėtų sutilpti ir iš- 
simaitinti mūsų žemelės paviršiuje. 

Iš viso ant žemės kamuolio gyvena 
dabar 1.950 milijonų žmonių. Iš to skai- 
čiaus 625 milijonai (319/4) tenka Euro- 
pai. Amerikoje gyvena tiktai 147 mili- 
jonai, nors žemės plotu Amerika bemaž 
5 sykius didesnė už Europą. Amerika 
užima 52 milijonų ketvirtainių kilometrų 
plotą. Azija 48 milijonų ketvirtainių ki- 
lometrų apgyventame plote turi 10,3 
milijonų gyventojų; taigi yra gana tirš- 
tai apgyventa. Tuo tarpu Afrikoje gyve- 
na vos 140 milijonų žmonių, nors že- 
mės plotas, kuriame galėtų žmonės gy- 


venti, siekia 30 mil. ketv. klmlr. Au.tra- 
lijai tenka tik 8 milijonai gyventojų. 

Klausimas, kiek dar žmonių galėtų 
sutilpti ir išsimaitinti tuose, rodos, gana 
erdviuose žemės plotuose? 

Tiksliai tokį dalyką apskaičiuoti, ži- 
noma, yra gana sunku. Bet dauguma 
mokslininkų yra linkę manyti, kad Eu- 
ropoje galėtų užtekti vietos truputį di- 
desniam žmonių skaičiui, negu šiandien 
jų gyvena; dausiausia čia galėtų sutilpti 
700 mil. žmonių. Amerikoje (šiaurės ir 
pietų), vietoj 147 mil., galėtų gyventi 
net 3.300 milijonų: Azijoje — 1700 mili- 
jonų; Afrikoje dabartinis gyventojų skai- 
čius, 140 milijonų, galėtų drąsiai didėti 
ligi 230 milijonų. Pagaliau, Australijoje, 
vietoje 8 milijonų galėtų išsimaitinti 
net 700 milijonų žmonių. Taigi išeitų, 
kad vietoje šiandien gyvenančių mūsų 
žemelės paviršiuje 1.950 mil. žmonių 
galėtų susirasti sau vietą ir maistą 8.700 
milijonų gyventojų, 

Toliau prof Stranik stato sau klau- 
simą — kokiu būdu turėtų būti tvarko- 
mi išeivybės reikalai ir į kuriucs kraš- 
tus pirmoje eilėje turėtų būti kreipiamas 

žmonių dėmesis? Į tai prof. Stranik 
duoda šit kokį atsakymą. Pirmoji vieta 
šiuo atžvilgiu, jo supratimu, tenka Af- 
rikai. Ji turinti didžiausius dar nesunau- 
dotus turtus. Toliau eina Argentina; dar 
toliau — Australijos Naujoji Zelandija. 
Šis kraštas“ turėsiąs ilgainiui tapti kolo- 
nistų rojumi, nes ligi šiol, dėl savo geo- 
grafinės padėties, jis yra labai toli nuo 
Europos ir Amerikos kultūros centrų, 
ir t dėl negalėjęs svetimų kraštų žmo- 
nių patraukti. 


Trumpos žinios. 


— Mandžiūrijoje ėjo smarkūs mūšiai. 
Pagran'čnaja miestas visai sunaikintas. 
Anelija pradėjo traukti kariuomenę į Ki- 
niją prie Tibeto. Ar tik nemano pasi- 
naudoti, jei kiltų tikras karas tarp Kini- 
jos ir Rusijos? 
iais met. N. Lietuvoje nusausinta 
apie 40 tūkstančių ha plotas. Tuos dar- 
bus dirbo apie 7500 darbininkų ir išlei- 
leista apie puse milijono dolerių. Atei- 
nančiais metais manoma nusausinti ir gi 
apie 40 tūkstančių ha. 

— Lenkijoje šią žiemą sušalo apie 
12 milijonų vaismedžių; daugiausia suša- 
lo kriaušių, mažiausia — obelių. Nuo- 
stoliai siekia apie 27 milijonus auksinų. 

— Maskvoje valgyklose pirmadieniais 
uždrausta gaminti mėsinius valgius. Fi- 
tomis dienomis mėsos vartojimas žymiai 
sumažinamas. 

— New Jorke sumanyta pastatyti 
naujas z0 aukštų dangoraižis, kuriame 
galės apsigyventi 60 tūkstančių žmonių. 
Išeina, kad Vilniui užtektų trijų tokių 
„namukų“. 

— Graikijoje 7 ginkluoti banditai su- 
laikė 100 turistų, apiplėšė juos, ir pač- 
mę su savimi 6 turistus pareikalavo dar 
didelės duoklės. 


— Vokiečių parlamento rūmuose bu- 
vo pakišta bomba. Dabar pasisekė su- 
rasti ir kaltininkus. Tai tie patys žmo- 
nės, kurie besitveriant Vokietijoje respu- 
blikai yra nužudę ministerį Ratenau, 

— Palestinoje dabar ramu. Iškelta 
sumanymas atimti Palestiną iš Anglijos 
globos, Tačiau pati Anglija nenori apie 
tai nė klausyti. 

— Anglų kariuomenė jau išėjo iš 
vieno vokiečių miesto Pareinėje. Užim- 
tus iūmus anglai grąžina vokiečiams. 

— Latvijos vyriausybė yra pasiren- 
gusi sumažinti švenčių skaičių; pirmiau- 
sia bus panaikintos trečiosios didžiųjų 
švenčių dienos. 

— Maroke prancūzus užpuolė sukilė- 
liai; yra užmuštų apie 20. 

— Del baisios audros New-Orleane 
(Amerikoje) kilo didelis potvynis." Dau- 
giau kaip 1000 gyvenamų namų stovi 
vandeny; nuostoliai labai dideli. ||| 

-— Sovietuose susekta organizacija, 
kuri kenkusi rusų jūros pramonei tuo 
būdu, kad visus užsakymus stengėsi ati- 
duoti užsienio fabrikams. Ta organiza- 
cija yra padariusi 18 milijonų rublių 
nuostolių. Suimta 9 asmens, jų tarpe 
geri specijalistai. 

delto, išdžiūvo, kad vos tik galėjo pa- 
gilkti kojas. Priėjo prie to, kad net pra- 


vėjo gailėtis savo senobinio gyve- 
nimo.! i l 
Taip jam besisielojant, žiūri, ateina 


kaip tik tas pats, kursəjį buvo apdova- 
nojęs pinigais. Priėjęs ir pasisveikinęs 
' klausia Baltriaus: 


— Na kas gi pas jus, Baltruti, gir- 


dėti? Ar laimingi turėdami visa, ko no- 
rėjote. z 

— Aišku, kad turėčiau būti laimin- 
gas! — atsakė sunkiai atsidusdamas 


Baltrius: —-,bet man kažin kas yra. 

— O kas tokio? -paklausė angelas. 

— Ogi pats nežinau! — atsakė Balt- 
rius: — bet man labai nuobodu ir da- 
žnai norėtųsi imtis kokio nors darbo. 

— Bet juk esate turtingi ir darbuo- 
tis nereikalaujate — atsakė angelas. 
— Jūs kaip tik daugiausiai ir geidėte 
poilsio. 


Baltriui dabartinis turtuolio gyveni- 


mas tiek įkyrėjo, kad ilgai negal- 
vodamas, kad nepuls savo geradėjui vėl 
po kojų, prašydamas net su ašaromis 
akyse grąžinti jam jo senobinį gyvenimą. 

— Kas man iš turtų, — šaukė Balt- 


rius, — kad negaliu nei valgyti, nei 
miegoti. Kas man iš jų, jei jie man 
laimės nesuteikia? Sutinku tūkstantį 


kart geriau nešti sunkiausią vargo naštą, 
kad tik nusikratyti dabartiniojo gyve- 
nimo. 

Taip maldaujamas angelas pasigai- 
lėjo Baltriaus. Priemęs savo pirmykštį 
t y. dangiškos dvasios pavydalą, stojo 
prieš jį visoje savo šviesoje ir tarė: 
— Zmogau! Tebūnie taip, kaip nori. Ir 
žinok, kad šiame pasaulyje pilnos lai- 
mės nėra. Tik darbuodamiesi galite pa- 
daryti savo gyvenimą šioje ašarų pakal- 
nėje šiek tiek pakenčiamu .. 

Todel melskitės ir dirbkite. 


V. 


Iš Marcinkonių padangės. 


(Balsas iš sodžiaus). 


Šios apylinkės gyventojai gal skur- 
džiausia gyvena. Žemė menka, smėlis ir 
tos mažai turima. Retas čia ūkininkas 
nedasiperka duonos, savos retai kam 
užtenka. Žmonių būvį kiek palengvina 
grybai. Bet ir grybams kuriais metais 
nepadygus žmonėms tenka gan sunkiai 
pavargti, kol sulaukia naujos duonos. 
Grybais galima būtų čia gan gerai už- 
dirbti. Bet dėka žmonių tamsumui pelno 
už grybus gaunama tik maža dalis. 


Visa grybų prekyba žydų rankose, 
tarp jų daugiau niekas nesimaišo ir di- 
džiausias šio krašto žmonių turtas — 
daugiau duoda pelno ne tiems, kurie 
anksti rytais kelias ir per visą dieną 
sukaitę laksto po miškus ir kalnus, bet 
žmonėms, kurie guli ir laukia pririnktų 
atvežant. 

Šios apylinkės žmonių skurdą, dar 
k'ek padidina ir manievrai. Nors karei- 
viams ir uždrausta daryti žmonėms žala, 


bet vienas kitas išrauna žmogui šieno 
glėbį, ar rugių kelių pėdų, ar šiaip sau 
ką pagriebia. Kur eina šaudymai, ten 
išvaromi žmonės iš namų ir sulaikomi 
laukų darbai. Po manievrų žmonės jau- 
čiasi kaip po karo: visi skundžiasi, kad 
vienam tokį nuostolį padarę, kitam kitokį. 
ią vasarą daug visokių pramogų suruo- 
šė KOP kareiviai. Per kelius sekmadie- 
nius buvo suruošta miške prie Marcin- 
konių šokiai. Į šokius susirinkdavo 
aplinkinių sodžių lietuvių jaunimas. Visi 
eina kapelijos orkestro klausyti. Vieni 
toki šokiai buvo surengti per Škaplier- 
nos atlaidus VII.16 d. vietinio kapitono 
inicjativa. Laike šokių įvyko mergaičių 
gražumo konkursas. Konkursą laimėjo 
ir prizę gavo viena lietuvaitė iš Rudnios. 
Vietinis jaunimas vieno lietuvio mokinio 
(svečio) paragintas pakėlė kapitoną „va- 
lio“ už visas geradėjistes. (Ir čia aine- 
šama žydų papročiai. Negražu... Red.). 
Mūsų valsčiuje gal nebuvo niekuomet 
geros tvarkos ir nebus. Pilnas valsčius 
raštininkų ir sekretorių darbuojasi. Žmo- 
nės tik stebisi. Seniau, sako, būdavę du 
raštininkai ir gerai tvarką vedę, o dabar 
net šešiuose darbuojasi. Kad kiek geresnė 
tvarka valsčiuje „būtų, reikia visų pirma 
gero šeimininko — viršaičio, kuris dau- 
giau rūpintųsi ne savo asmens reikalais, 
bet pirmon vieton statytų žmonių reikalus 
ir gintų jų teises. Be to reikia, kad žmo- 
gus būtų šiek tiek apsišvietęs, gerai Ži- 
nąs įstatymus, kad nereiktų kiekvieną 
kartą klausti sekretoriaus. Nors toks žmo- 
gus pas mumis ir sunku rasti, bet kiek 
galima reikia jo ieškoti. Paprastai pas 
mumis renka vienas delto, kad jo gimi- 
nietis, kitas, kad jo geras pažįstamas, 
taip kad ir išrenka vuitą niekam ti- 


"sudaryta, 


kusį. Ir rinkimai dar vyksta karčiamoje 
prie stiklų. Valsčiaus taryba, kaipo 
valsčiaus reikalų vedėja ir tvarkytoja, 
turi būti taip pat iš gerų žmonių 
Turi gerai reikalų prižiūrėti, 
ypač pas mus, kur taip dažnai mai- 
nosi viršaičiai. Gal ne vienas viršai- 
tis dar neišbuvo skirto laiko. Žiūrėk, 
pabus metus, ar keletą mėnesių ir bėga, 
pridaręs įvairių „netobulumų“. 

Mokyklų mums daug dar trūksta, 
bet ką padarysi. Gyvename tokiose sąly- 
gose, kad sunku savoji įsisteigti. Šiais 
paskutiniais laikais pradedama steigti 
naujo tipo mokyklos: pusiau lenkiškos 
ir lietuviškos. Taip įsteigta tokios mo- 
kyklos grynai lietuviškose sodžiuose: 
Zervynoje, Puvočiuose, Marcinkonyse ir 
paskutiniais metais Darželiuose. Tokių 
mokyklų veikimą ir vaisių žino kiekvie- 
nas, kam sako susidurti su jomis. 

Mokesčiai pas mus nemaži, kaikurie 
dvigubai dar padidėjo. Būtent, draudimo 
(strakauka) ir valsčiaus pašto (opłaty 
na pocztę gminną) mokesčiai dvigubai 
užaugo. Šiemet del draudimo mokesčių 
kai kurie sodžiai buvo prisiartinę net 
prie licitacijos slenksčio. Buvo ir sekve- 
siatorius, buvo ir aprašymai, buvo ir 
moterėlių ašarų. 

Ateinančių metų perspektyvos kiek 
šviesesnės. Šiemet, ir smėlynuose kokiu 
centimetru aukštesni ir buinesni javai 
užaugo; bulvės irgi kiek šauniau atrodo. 
Jei grybai kiek geriau padigs, tai žmo- 
nės gal kiek ir lengviau praleis ateinan- 
čią žiemą. Gera būtų kiek šviesesniams 


metams esant, nuvežti keletą vaikų 
į Vilniaus lietuvių Gimnaziją, ar nors 
į amatų mokyklas. 

Vilmanas, 

VILNIAUS 


= ŪKIO SKYRIUS. 


Iš Tverečiaus padangės. 


Šių metų derlius. 


Šių metų derlius daug geresnis, negu 
perniai buvo. Rugiai geri, kviečiai vidu- 
tiniški. Vasarojus vidutiniškas; pupos vi- 
sai blogos, bulvės išrodo geros. Betšie- 
no šiemet visai maža, del sausumo 
nežėlė. 


Ūkininkų D-rjos. 


Prie ūkininkų D-jų priskaitoma vien 
Ukio Rateliai, kurių ukslas skleisti ben- 
dras supratimas ūkininkų tarpe apie ūkį 
ir bendrai lavintis ir semti daugiau žinių 
iš knygų ir laikraščių, paskaitų. Tokių 
Ūkio Ratelių mūsų valsčiuje yra bent 
trys, būtent; Kukutėliuose ir Pivoruose 
Lietuvių Ūkio D-jos, o Tverečiuje val- 
džios rūpesniu ikurtas, bet dalis ir mū- 
sų ūkininkų priklauso šiems Ūkio Rate- 
liams. Ūkininkai daugiau rodo palanku- 
mo ir susidomėjimo, negu kitom D-jom 
ir jų veikimas kaskart plėčiasi. Jau vie- 
tomis matyt (Galalaukis) užveštų pavyz- 
dinių laukelių ir bandymų su žieminiais 
javais, kas duos ūkininkams gal netaip 
dar aiškų supratimą ir ne tuos vaisius, 
kurie reikalingi būtų turėti iš tokių ban- 
dymo laukelių, bet vis delto yra padary- 
ta didelis žingsnis pirmyn, nes ne teo- 
riškų ir ne sausų žinių gauta, bet jau 
praktiškų, 0 tai mūsų ūkininkams yra la- 
bai svarbu. Pageidaujama būtų, kad to- 
kie bandymo laukeliai būtų užvesti be- 
veik prie kiekvieno Ūkio Ratelio ir net 
sodžiuose, kur randasi vienas-kitas susi- 
pratęs ūkininkas, ir tai netik rugiams, bet 
ir daržovėms, vasarojui ir pievoms. 

Visų pirma tuo reikalu turi pasirū- 
pinti Ūkio Retelių Valdybos, o po to 
Centro D-ja. Ratelių valdyboms prašant, 
tikiuosi, kad pasiųs agronomą bei ins- 
truktorių ir padės užvesti vieną kitą tokį 
laukelį. Tuo reikalu jau rūpintis laikas 
dabar, kuomet ūkininkai pradeda sėti 
javus. Beto, mūsų ūkininkai beveik visi 
sėja rugius byruolius, kurie prinokę greit 
išbyra, piaunant, statant ir vežant ir ne- 
maža jų palieka lauke ir nueina niekais. 
Man rodos, kad mūsų ūkininkams rei- 
kėtų užsivesti rugių ne byruolių tiems, 
kurie jau gyvena viensėdžiuose, nes so- 
džiuje tas negalima, kadangi greta visų 
ūkininkų dirvos ir bežydint susimaišo ir 
virsta byruoliais. 

Kai kurie miisų ūkininkai klaidingai 
mano, kad mūsų Žemėje neauga neby- 
zuoliai rugiai ir del to nesėja. Bet ru- 
giai nebyruoliai būtų tuo gera laikyti, 
kad duotų daugiau „malato“ ir“nereika- 
lautų taip stropaus darbo rugiapiūtėje. 

Kukutėlių Ūkio Ratelis pernai išsi- 
rūpino kreditan iš Centro D-jos vieną 
vagoną superfosfato, © šiemet net du ir 
dar pritrūko. Šiemet pasėta runkelių 
virš. 20 kil. 

Pivorų Ū. R. pernai nėvieno vagono 
trąšų nesuvartojo, 0 šiemet vieną vago- 
nų superfosfato parsitraukė, 

Dėka Centrui gauta ūkio įrankių, 
būtent; drapokas, plūgas, kultivatorius, 
ir akėčios pievoms akėti. Mūsų ūkinin- 
kai iš ūkio įrankių turi plūgą ir akėčias 
ir tik kai kurie turi ir drapoką. Be dra- 
pokų sunku žemė gerai įdirbti, del to jis 
butinai ūkininkui reikia turėti, 

Blogiausia, kad mūsų ūkininkai dar 
nesupranta, kad ūkis pakelti lengviausia 
bendromis jėgomis, tai yra susiorgani- 
zavus į ūkio draugijas ir ratelius, O jie 
jei ir įstoja į ūkio Ratelį, tai tik todel, 
kad gali gauti kreditan it dar pigiau 
negu iš privačių rankų superfosfato. 
O nesupranta todel, kad pas mus ne- 
suvo paskaitų, nes Rateliai gyvuoja jau 
antrai metai, o prelegento su paskaito- 
mis nebuvo nė vieno. Tuo reikalu gyvai 
turi susirūpinti Centras, nes Centras 
mūsų sostinėje Vilniuje, tai nelygiant 
širdis, kuri turi nuolat plakti, norint 
palaikyti gyvybę ir sukelti mūsų ūkinin- 
kų tarpe gyvą ir aiškų supratimą ir rei- 
kalingumą to organizuoto darbo, be 
kurio šiais laikais mūsų ūkio pagerini- 
mas neįmanomas. Tuomet aiškiai su- 
pratę ir įvertinę visi įstotų nariais ir net 
tie, kurie šiandien saesuprasdami. daro 
didelę klaidą atkalbinėdami. 


Tuomet šios rūšies organizacijos mū- 
sų krašte butę vienos stipriausių, tuomet 
ūkininką paimtų į savo rankas prekybą 
ir įsteigtų visokios rūšies koperatyvų ir 
t. t — vienu žodžiu, patys sėtų, patys 
dirbtų, patys ir parduotų. O dabar dirba 
dirba, o pelnas visai mažas, nes visa 
eilė spekuliantų pirkėjų reikia išmaitinti. 
Be to, pageidaujama būtų, ir yra) net 
gyvo reikalo, kuriuo turi susirūpinti 
Ratelių Valdybos o kartu ir Centras, 
kad žiemos metu nors tose vietose, kur 
yra jau susiivėrę Rateliai, būtų įsteigti 
ūkio kursai nors kelių savaičių arba 
menėsių. lankytojų skaičius beabėjo 
būtų didelis, o naudą šimteriopa. Tuo- 
met sulauktumeę jaunų, sveikų ir susi- 
pratusių ūkininkų. Neprošalį būtų ir 
mergaitėms, kad sužinojus šiek tiek 
apie namų ruošą nes taip mažai, beveik 
nieko šioje srityje nedaroma, o gyveni- 


RYTOJUS 


mas eina savo vaga. Kituose kraštuose 
jau senai yra specijalės mokyklos, mes 
lietuviai tuo tarp nieko neturime, ir 
todel kursai reikia būtinai įsteigti 

Nors sodietis turi daug daugiau įvai- 
riy produktų, negu miestietis, bet valgį 
gamina labai paprastai. Kaip jau minė- 
jau, mūsų valšč. veikia trys Ūkio Rate- 
liai ir mano supratimu, gerai veikiant 
jie galėtų aprūpinti visą valščių ir kol 
maža yra žmonių, kurie gali veikti, nė- 
ra reikalo daugiau steigti, nes tai tiktai 
skaldytų jėgas į smulkias kuopeles, ku- 
rios negalėtų taip sparčiai plėtotis. Be 
to, labai būtų pageidaujama kad Kuku- 
tėliuose ir Pivoruose būtų įsteigta javų 
valymo punktai, nes dabar yra tik Tve- 
rečiuje ir negali visų ūkininkų aprūpinti. 

Užbaigdamas apie ūkininkų reikalus 
turiu pastebėti, kad nėsu žinovas visų 
viršuj paliestų klausimų, kuriuos palie- 
čiau apgraibomis, bet gyvendamas s0- 
diečių tarpe matau visus jų trūkumus, 
kuriuos veikiausiai reiktų pašalinti. Tuo- 
met ir mūsų ūkininkai taptų ūkininkais 
pilnoje to žodžio prasmėje. 

Sakalėlis. 


Bičių žiemavimas tamsėse. 


Kaip kurie bitininkai suneša bites 
žiemai į tamses. Pas mus tas papr. stai 
atsitinka spalių mėnesio antroj pusėj. 
Jei šalčiai būna ankstyvi, tai vis delto 
su bičių statymu į tamses nereikia sku- 
binties, nes tie pirmieji šalčiai paprastai 
būna nedideli ir neilgai tęsiasi. Lai juos 
bitės praleidžia lauke. Tuo laiku bitės 
perų neturi, todel tokie šalčiai joms ne- 
kenksmingi. Toliau, po tokių šalčių pa- 
prastai dar būna šiltos dienos ir bitės 
gali apsilakstyti. O tai yra labai svarbu 
jų sveikatai. Gi sustatytos į tamses, jos 
laike tokio oro bereikalingai kenčia nuo 
karščio ir tvankaus oro. 

Bitės statoma žiemai arba į tam 
tyčia pastatytas tamses, arba į negyve- 
namas trobas, kaip antai: daržinės, svir- 
nus ir t. t. Negalima tačiau bičių statyti 
į tvartus arba į kuriuos kitus panašius 
triobėsius, kur ėsti pagedęs oras. Gana 
gerai bitės žiemuoja pagrindėse; esąs 
virš bičių ūžėsys joms nieko nekliudo. 
Tokiuose butuose paprastai nuo šiltų 
lubų, kurios viršuj bičių esame bute yra 
grindimas, visą žiemą laikosi vienoda 
tėmperatūra, 

Bendrai, bičių žiemavimui butas turi 
pasižymėti šiomis ypatybėmis: jis nepri- 
valo būti per šiltas ir neturėti plyšių, 
nes priešingai, jis bus išroinės tempe- 
ratūros įtakoj. Jis turi būti sausas ir 
tamsus; nedidelė šviesa bitėms nekenkia. 
Be to, jis turi būti taip sutvarkytas, kad 
jį būdų galima lengvai vėdinti. 

Pirma, negu sunešti bites į tamses, 
pirma reikia tas tamses atatinkamai su- 
tvarkyti, būtent: gerai išvalyti, išdžio- 
vinti ir išvėdinti. Lentynos arba suole- 
liai, ant kurių bus statomi aviliai, turi 
būti pataisyti, kad nejudėtų. Reikia taip 
pat pasirūpinti, kad iš tamsės būtų pa- 
šalintos pelės su sląstų arba tam tikrų 
nuodų pagalba. 

Prieš avilių nukėlimą iš jų nuo'ati- 
nės vietos, reikia juos pirma sunume- 
ruoti, kad pavasarį būtų galima pasta- 
tyti kiekvienas avilys senojon vieton. Iš- 
karto to neatlikus, pavasarį bitininkas 
turės nemaža nemalonumų. Suneštus iš 
oro avilius į tamses, reikia tuojau iš 
rudens apžiūrėti avilių padės ir visas 
pagedusias pataisyti, o supuvusias pa- 
keisti naujomis. Pavasarį tą darbą dary- 
ti bus nepatogu, nes kol bitės bus iš- 
statomos laukan, žemė esti dar įšalusi ir 
todel įkalti arba įkarti padžių kuolelius 
labai bus synku. Rudenį tą darbą mes 
atliekame gana lengvai. 

Pats bičių statymas į tamses atlie- 
kama tokiu büdu. 

Pirmiausia užsklendžiame avilio lą- 
stvelę; jei skląstelio nėra, tai ląstvele 
galime užkimšti žole, šienu ir t. t. pa- 
skui avilį neštuvais pernešame į tamsę. 
Nešant avilį jį statome ant neštuvų taip, 
kad rėmai būtų atkreipti į tą pusę, kur 


žmonės eina. Nešantieji avilį žmonės 
turi žengti sutartinai, nes tai apsaugos 
avilį nuo šoninių krypavimų. Atnešią 


į tamsę avilį atsargiai nuimam nuo neš- 


tuvų ir atsargiai statome į paskirtą vie- 
tą tamsėje, 

Tamsėje avilius galima statyti vie- 
na, dviem ir net trim eilėm vienas nuo 
kito. Jei tamsėje pakankamai yra vietos, 
tai avilius stotoma į vieną eilę ir tarp 
jų paliekame tarpus, kokia 1 metro pla- 
tumo, kad lengviau būtų prie avilių 
prieiti ir juos apžiūrėti. Visi aviliai sta- 
toma ląstvelėmis į takus, kad žiemą 
lengviau būtų apklausyti kiekvieną avilį. 
Dangtelius geriau palikti ant avilių, nes 
tada pelės neapgraužia pogalvių. Tačiau 
jei tamsėje maža vietos, tai dangtelius 
galima nuimti. 

Kuomet visi aviliai sunešti į tamsę, 
kad jei būtų pakankamai tamsu, užda- 
rome kaip duris, taip ir langus ir ben- 
drai užtaisome visus plyšius, per kuriuos 
gali įeiti šviesa. 

Įneštus į tamses avilius išsyk pa- 
liekame su uždarytomis ląstvelėmis, Bi- 
joti, kad bitės užtrokš nereikia, nes 
tuo laiku jos jau esti susimetusios į ka- 
muolį ir yra palyginti mažai veiklios. 
Medžiagų kitimas jose vyksta labai iš- 
lėto ir todel nuodijančių orą produktų 
išeina labai maža, nepaisant, net to, kad 
pernešant bitės buvo sujudintos, Be to, 
per nesklandžiai uždarytas ląstveles, 
plyšius ir pogalvį visuomet į avilį pa- 
kankamai įeina tyro oro. 

Avilius į tamsę sunešti reikia visus 
vieną dieną, nes jei tą darbą atlikti pri- 
puolamai ir dalimis per keletą dienų, 
tai suneštos į tamsą bitės bus sujudin- 
tos tebesitęsiančiu kitomis dienomis bi- 
čių statymo į tamsę darbu. 

Tirint keliolika avilių tas darbas 
galima atlikti gana greit. Turint kelias 
dešimtis aviliūs, reikia, išsyk pastatyti 
2—3 neštuvus, kad greičiau darbą atli- 
kus ir mažiau bites suerzinus. 


Praėjus 2—3 valandoms, po bičių 
sunešimo į tamsę, reikia tamsė aplan- 
kyti ır paklausyti, ar bitės jau nurimo. 
Jei girdisi lygus, tylus užėsys, galima 
ląstveles tuojau atidaryti. Tai reikia at- 
likti, neat'darant langų ir neapšviečiant 
tamsės, kuo tykiausiai, nes prieš tai 
suerzintos parnešimu bitės lengvai vėl 
gali susierzinti. 


Jei tsmsėje girdis smarkus ir ner- 
vingas užėsys viename avilyje stipriau, 
o kitame silpniau, — reiškia, kad bitės 
dar nenurimo ir su ląstvelių atidarymu 
nereikia skubintis, Tik dideliam reika- 
lui esant, jie bitės nenurimsta, galima 
ląstveles palikti uždarytas ligi sekan- 
čios dienos, norint taip laikyti bitės su 
uždarytomis ląstvelėmis negeistina, ka- 
dangi tamsėje ir be to tyro oro priè- 
jimas būna gana apribotas. 


Bičių prižiūrėjimas tamšėje. 


Prižiūrint uždengtuose butuose žie- 
muojančias bites, reikia žiūrėti, kad vi- 


iai 


suomet būtų vienoda temperatūra, gry- 
nas oras ir nepakliūtų į butą šviesa. Jei 
oras esti vienodas, nėra žymių tempe- 
ratūros svyravimų, tai ir tamsėje nega- 
lima laukti didelių permainų, todel lan- 
kyties tamsėje galima rečiau, nes kiek- 
vienas nereikalingas tuo laiku apsilan- 
kymas be blogo, nieko gera bitėms ne- 
suteikia. 


Jei po šilto oro staiga prasideda 
šalčiai, arba po šalčio — šilimos, tai 
bitės reikalinga aplankyti, kad atatin- 
kamomis priemonėmis sumažinus ne- 
reikalingą šaltį arba šilimą, jei del jų 
bitės pradeda nerimauti, kas apsireiškia 
sustiprėjusiu bendru ūžimu. 


Sumažinti temperatūrą ir bendrai, 
vėdinti tamsę galima aukštiniais. Reikia 
žiūrėti, kad nebūtų traukimo, kad per 
aukštinį nekristų Šviesa ir kad nesigir- 
dėtų bildėsio, Nuolatinis bildėsis, jei jis 
būna viršutiniam aukšte, kaip jau saky- 
ta, bičių neerzina, o laikinas, atvirkš- 
čiai — labai jos erzina, 

Kad bitės ramiai laikytųsi tamsėje, 
kad laimingai žiemotų, tai temperatūra 
turi būti nuo + 3° R ligi — 3° R. Lai- 
kinas, 2—-3 dienoms ir net visai savai- 
tei temperatūros kritimas ligi 100 R nė- 
ra labai kenksmingas, norint tuomet bi- 
tės pradeda labiau ūžti, kas aiškinama 
tuo, kad jos savo judėjimais stengiasi 
padidinti temperatūrą ir todel tuomet 
sunaudoja tik didesnį medaus kiekį. 
Esant ilgą laiką žemai temperatūrai tam- 
sėje bitėms gali nemažai pakenkti, 
Todel, jei tamsėje esti ilgesnį laiką že- 
ma temperatūra, tai reikia ji padidinti. 
Tai padaryti galime arba uždarydami 
aukštinį ir tuo kliudydami šaltam orui 
įeiti į tamsę, arba kūrename tamsėje 
esamą krosnį. Krosnys tam tikslui sta- 
toma šalutiniame arba viršutiniame bu- 
te. Jokiu būdu krosnies negalima statyti 
tam pačiam bute, kur bitės žiemoja, nes 
kurenant krosnį temperatūra gali išsyk 
pakilti, o tas gali labai pakenkti bitėms, 
o kaip kada jas ne pražudyti. Be to, 
kuomet kūrenama krosnis, šviesa erzi- 
na bites. Bendrai, kūrenant krosnis, ne- 
žiūrint kur jos būtų sukrautos, reikalin= 
ga tiktai labai neišvengiamais atsitiki- 
mais. 


Duetris kartus per žiemą bites rei- 
kia apklausyti, kad sužinojus, ar laimin- 
gai jos žiemoja. Bitės apklausoma taip 
pai, kaip ir žiemojančios ore, apie ką 
jau ankščiau buvo rašyta. 


Tas šeimynas, kurios maža turėjo 
maisto, reikia kuriuo nors būdu pape- 
nėti. Gi tas šeimynas, kurios iš prie- 
žasties netekimo molynos arba kurių 
kitų priežasčių nerimauja ir savo uži- 
mu erzina kitas šeimynas, reikia iš tam- 
sės išnešti. 


Vasario mėn. pradžioj gerai žie- 
muojančių bičių motyna 2—3 savaitėms 
vėliau pradeda dėti kiaušinėlius, Asiran- 
da perai, Bitės temperatūra pakyla ir 
daros tokia, kokia reikalinga bičių vy- 
stymuisi (nuo +8° R. ligi 25+, R.). 
Tuo laiku bitės esti veiklesnės, labiau 
reikalauja tyro oro ir esti Iepesnės, nes 
labiau bijos šilimos, tvankaus oro irt, t. 
Tuo laiku tamsė reikia gerai vėdinti ir 
dažniau apžiūrėti bitės. 

Tamsės vėdinimą atliekame tuo 
būdu, kad atidarome visus aukštin'us, 
bet taip, kad į per juos nekristų jį tamsę 
šviesa. Jei ir to būna maža, tai, nakčiai 
paliekame atidarytas duris. Galima atvė- 
sinti tamsė įnešant į ją indą su sniegu 


"arba ledu. Tirpdamas sniegas, arba ledas 


suvartoja daug šilimos ir tuo sumaži- 
na temperatūrą. 
Bites tuo laiku reikia apklausyti, 


kad sužinojus, ar kuri nors šeimyna 
nebadauja. Prieš atsirandant lizde perų 
bitės sunaudoja vis daugiau medaus, 
taip kad jo kiekis avilyje kas kartas 
mažėja. Tuo laiku bitės ypač dažnai žū- 
na iš bado: dauguma žuvusių laike žie- 
mavimo bičių žūva kovo mėnesio pa- 
baigoj ir balandžio mėnesio pradžioj, 
dažnai už keleto dienų priėš išnešant 
avilius iš tamsių. 


M. D. 


VILNIAUS RYTOJUS 


Bičių lizdų prirengimas žiemai. 


Tąsa. į 


@ Kaip tika viliuose lizdai sudėti žie- 
mai reikia nuvalyti dugnus, kad pačioms. 
bitėms netektų te darbo atlikti. Reikia 
nepamiršti, kad bereikalingas bičių dar- 
bas yra surištas su medaus aikvojimu. 
Jei avilių dugnai atimami, tai jų valy- 
mas atliekamas greit ir lengvai. 

Vėliau palieka tik nuimti nuo rėmų 
medines lubas, ceratą ir t. t. Palikti juos 
žiemai negalima, nes jie kliudo lizdo 
geram vėdinimui. 

Kartais atsitinka, kad bitės žiemą 
žūna vien todel, kad nebuvo nuimtos 
lubos. Atsirades lizde vanduo varva ant 
bičių ir vėliau netikėtai nupuolus tem- 
peratūrai, šlapios bitės sušaldavo ir virs- 
davo ledo gniužuliu. Kur lubos buvo 
nuimtos, to neatsitikdavo. Be to, tuose 
aviliuose, kur nebuvo nuimamos lubos, 
visuomet buvo pastebima drėgnumas ir 
pelėsiai 

Nuėmus lubas ant lizdo dedame 
pogalvius arba šiaudų apdangalus Avi- 
liuose su suglaustais rėmais (pav. Le- 
vickiuj geresniai lizdo ventiliacijai vir- 
šutinėse rėmų lentelėse reikia daryti iš- 
piovimus arba vidurinius rėmus truputį 
vienas nuo kito atstumti. Gi stačiuose 
aviliuose vėdinimo atsiekiame tuo, kad 
atidarom ir laikome atidarytomis per 
visą Žiemą viršutinė ir apaiinę lakas. 

Pas mus nuiminėti nuo avilių lu- 
bas reikia rugsėjo mėnesio pabaigoj. 
Bendrai, tą: darba reikia atlikti, kuomet 
bitės susirinks į kamuolį ir nustos lė- 
kusios oran. Jei lubas nuimti anksčiau, 
bitės stengiasi užfiksuoti ir net pragrau- 
žia pagalvio drobe, kuris, nuėmus lubas, 
esti stačiai uždėtas ant rėmų. 

Aviliuose, kurie žiemą stovės ore, 
tarpai taip uždarių ir avilio sienelių 
prikimšti šienu, samanomis, arba kurią 
kita panašia medžiaga. Tarp rėmų ir 
dugno talpas neprikemšama. Cia nuk- 
sinta šiukšlės negyvos bitės ir t. t., o 
taipogi nusileidžia 18 lizdo pagedęs oras, 


Bičių žiemavimas ore. 


Jei bitės paliekamos žiemuoti ore, 
tai kaip tik užstoja nuolatiniai šalčiai, 
avilius reikia apdėti šienu, šiaudais, ar- 
ba pridengti iš šiaudų nupintais uždan- 
galais, paliekant tik skyles ląstvelėms, 
Avilius su storomis, apie 12 cm. siene- 
lėmis, jei juose nėra plyšių, galima pa- 
likti neapdengtus. 

Kaip kurie bitininkai pataria ap- 
dengti avilius sniegu, bet tai negera, nes 
laike atodrėkių sniegas gali ištirpti ir 
aviliai paliks neapsaugoti nuo šalčio. 

Aviliuose su nesuglaudžiamais rė- 
mais ir su pagalviais bei šiaudiniais už- 
dangalais, paliekame ląstveles neuždary- 
tas. Jos turi būti atidarytos, kad gry- 
nas oras laisvai galėtų įeiti į avilį. Ta- 
čiau į avilį, neprivalo įeiti šviesa, nes 
tai skatintų bites į lauką. tode! Iąstveles 
reikia užstatyti lentele, 

Aviliuose su suglaustais rėmais rei- 
kia palikti atviras viršutines ir apatines 
lakas, nes tai yra vienintelis panašių 
avilių vėdinimo būdas. 

Žiemos bičių prižiūrėjimas yra tā- 
me, kad laikas nuo laiko paklausius, 
ar avily viskas tvarkoje. Pradžioj žie- 
mos tai daroma kartas arba du į mė- 
nesį o arčiau į pavasarį dažniau. 

Gi žiemavimo pabaigoj, kuomet avily 
randas perų, naudinga bites paklausyti 
net du kartu į savaitę, Apklausome bi- 
tes tuo būdu. 

Atsargiai priėję prie avilio ir nelies- 
dami jo rankomis, pridedame prie pa- 
čios avilio ląstvelės ausį ir klausome, 
kaip bitės ūžia. Dažnai išsyk nieko ne- 


sigirdi, bet ilgiau prisiklausius, aiškiai 
galima išgirsti įvairų ūžėsį. Jei užėsio 
neišgirsime, tai reikia į avilį išlengvo 


pirštu pabaladoti, o jei ir į tai bitės ne- 
atsilieps, tai reikia pabaladoti smar- 
kiau; jei ir tada bitės neatsilieps, tai rei- 
škia kad visa šeimyna išmirus. 

Sulig bičių užėsio galima spręsti 
apie jų stovį. Taip, lygus, primenąs to- 
limo upelio čiurlenimą ūžesys, liudija 
apie gerą bičių lizdo stovį. Į baladojimą 
tokia šeimyna išsyk stipriai suūžia, bet 
paskui greit nutilsta ir vėl tęsia tylų 
ūžėsį. 

Nelygus ūžėsys, primenąs sausų la- 


pų šlamėjimą, sako apie badą. Bendras 
visų bičių ūžimas, kuriame girdisi at- 
skiri balsai, girdimas šeimynose kurios 


neteko motynos. Jei aviliuose tvanku ir 
maža oro, tai bičių ūžimas būna taip 
pat neramus. Be to, tada bitės veržiasi 
laukan. 

M. D 


Kiaulių 


Džiova yra užkrečiama žmonių ir 
gyvulių liga ir ją iššaukia labai maži, 
laisva akimi neįžiūrimi padarėliai, vadi- 
namosios džiovos arba tuberkuliozo ba- 
eilos. Džiovos bacilos labai ištvermingos. 
Piene ir skrepliuose jos išbūna gyvos 
daug dienų, kaivių mėšle ganykloje pra- 
gaišta tiktai į 13 dienų, vandenyje jos 
išgyvena 70 dienų, mėsos gabaluose — 
120 dienų. 

Džiovos bacilos pakenčia gana auk- 
štą šilumą: verdančiuose skrepliuose jos 
pragaišta per 5 — 15 minučių; sausuo- 
se skrepliuose virimo šilima jas nužu- 
do tiktai per valandą, sušildytame pie- 
ne iki 65 laipsnių Celsijaus jos pra- 
gaišta per 25 minutes; verdančiam piene 
per 3 minutes. 

Apie džiovos prasiplatinimą kiaulių 
tarpe štai kokių yra Žinių: Vokietijoj 
serga šia liga apie 29jo kiaulių, bet yra 
vietų, kur ligotų nuošimtis siekia iki16. 
Taip, 1913 ir 1914 metais Prūsuose 
konstatuotas tuberkuliozas per metus 
veikė beveik 250 tūkstančių kiaulių. 
Bendrai imant, juo daugiau stambiųjų 
raguočių serga džiova, juo daugiau 
kiaulių apsikrečia šia liga, 

Ypač labai praplitusi džiova Suvie- 
nytose Šiaurės Amerikos Valstybėse, ten 
tarp paskerstų kiaulių rasta sergančių 
džiova nuo 9 iki 24*l0, 

Apie džiovos praplatinimą tarp kiau- 
lių mūsų krašte dar nėra tikrų žinių. 


Nuo ko užsikrečia kiaulės džiova? 


Kiaulės gali apsikrėsti džiova nuo 
raguočių, žmonių ir paukščių. 

Nuo stambiųjų raguočių apsikrečia 
kiaulės, kuomet ėda ligotų karvių pieną, 
pieno liekanas, o taipogi šių gyvulių 
mėšlą. Nuo žmonių kiaulės apserga 
džiova, kai jos gauna ėsti sergančių tu- 
berkuliozu žmonių  skraplius, mėšlą, 
stalo atmatas. 

Nuo paukščių apsikrečia kiaalės tuo- 
met, kai sergą tuberkulozu paukščiai 
vaikščioja po kiaulių tvartus, ganyklas 
ir palieka savo išmatų. Esdamos tas iš- 
matas arba nugaišusias nuo tuberku- 
liozo vištas, kiaulės ir apsikrečia džiova. 
Kiaulė nuo kiaulės taip pat gali užsi- 
krėsti džiova. 


Kaip apsireskia džiova. 


Apsikrėtus džiova, praslėnka keletas 
savaičių arba mėnesių iki pasirodo li- 
gos žymės, Galima atskirti plaučių, žar- 
nų, smegenų, kaulų, o taipogi kitų kūno 
dahų džiovą. 

Plaučių džiova sergančios 
sunkiai kosti, dažnai kvėpuoja. Joms 
bėgant alsavimas daros labai sunkus; 
ėda blogai, smarkiai liesėja ir visai nu- 
silpusios nugaišta. 

Zarnų džiova lengviau yra patėmyti 
pas jaunas kiaulaites, ypač kai jos suėda 
daug pašaro su tuberkuliozo bacilomis 
ir suserga džiova. Liga slenka pamažu. 
nematomai: kiaulės pradeda mažiau ėsti, 
jų viduriai tai liuosi, tai kieti; kartais 
jas išpučia. Juo liga ilgiau tę-iasi, juo 
ryškiau šios žymės apsireiškia, Pagaliau 
organizmas visai nusilpnėja, randas ma- 
žakraujystė ir tai nukankina gyvulį. 

Smagenų džiova dažniausiai suser- 
ga paršai ir puskiauliai; tai jie ratu su- 
kasi, tai snaudžia sustoję, tai susijau- 
dinę. Kartais pasirodo kai kurių organų 
paralyžiai arba raumenų sustingimai. 

Kaulų džiova pasitaiko pas jaunas 
kiaules. Tokiuose atsitikimuose ligotų 
kiaulių sąnariai sutinsta ir skauda; ligo- 
niai šlubuoja, Oo kartais net paėsti ne- 
gali. Sutinę sąnariai pratrūksta ir iš jų 
varva pūliai. Tokios kiaulės greit nu- 
gaišta. 

Be to, džiova gali apsireikšti kitose 
kūno dalyse. 


Skrodimo daviniai, 
Skrodžiant kiaulę, kuri sirgo džio- 


kiaulės 


va, reikia atkreipti domės į limfos liau- 


džiova. 

kas: liaukos padidėjusios ir sukietėju- 
sios, piaunant jas, randas kieti kalkių 
gabalėliai. 


Kaip tikrai pažinti džiovą? 

Pažinti džiovą gana sunku, nes daug 
yra panašių į ją ligų. Siam tikslui var- 
tojama tuberkulinas, kurį galima leisti 
po oda į odą arba į akį. Lengviausias 
būdas leisti į akį. Tam tikslui imama 
tuberkulinas ir įsivarvina jo į akį vie- 
nas-du lašai. Sergančios džiova kiaulės 
akis paraudonuoja ir iš jos varva pūliai. 
Ši, ištyrimą tiksliai gali atlikti tiktai gy- 
vulių gydytojas. 

Kova su kiaulių džiova. 
Gydyti kiaulių džiovą neapsimoka. 


Daug reikšmės turi apsaugoti kiaules 
nuo džiovos. Tam tikslui patariama: 

i. Neleisti kiaulių ant mėšlynų ir 
šąšlavynų. Neduoti joms knisti stambių- 
jų raguočių ir paukščių mėšluose. Sau- 
goti nuo kiaulių žmonių mėšlus ir nu- 
gaišusiųjų paukščių kūnus. Laikyti kiau- 
les skyrium nuo stambiųjų raguočių ir 
paukščių. 


2. Norint šerii kiaules įtariamų 
arba sergančių džiova karvių pienu ir 
10 liekanomis, reikia prieš šėrimą vi 
rinti pienas ir jo liekanos. 


3. Šeriant kiaules stalo atmatomis, 
skerdyklų  atmatomis arba nudvėsusių 
gyvulių mėsa, reikia visą tai prieš šeri- 
mą gerai išvirinti. 

4. Neleisti prie kiaulių sergančių 
džiova žmonių. 

5. Įgytas veislei kiaules ištirti tuber- 
kulinu. 

6. Pasirodžius ūkyje kiaulių džiovai, 
reikia visos kiaulės ištirti tuberkulinu. 
Kiaulės, davusios teikiamą tuberkulino 
reakciją, atskirti ir greičiausiu laiku pa- 
skersti. Tvaitas, kur stovėjo sergančios 
džiova kiaulės, išvalyti nuo mėšlo ir 
dezinfikuoti. 

Kiaulių lavonus užkasti giliai žemėn. 


J. 


| 


Klausimai ir atsakymai. 


Klausimas. Prašau paaiškinti, kodel 
už įdėtus pinigus Lietuvių Bankan dole- 
riais mažiau moka palūkanų (49/5), negu 
už įdėtus auksinais? Kodel nenurodyta, 
koks ?/; mokama už pinigus įdėtus aukso 
rubliais? O gal Lietuvių Bankas aukso 
nepriima visai? Ar Bankas garantuoja, 
kad galės grąžinti man tokiais pat pini- 
gas, kokius aš padėsiu (auksą) nors 
sumišimai ar perversmas? 

Vaivorykštė. 


Atsakymas. Lietuvių Bankas (Lietu- 
vių Kreditinis Koperativas) indėlius pri- 
ima lenkų auksinais, Amerikos doleria.s 
ir Rusijos aukso rubliais. Indėliai grąži- 
nami ta pačia valiuta, kuria ir padėta. 
Indėliai gali būti padėti: 

1) kiekvienam pareikalavimui 

2) be termino, bet su įspėjimu apie 
atsiėmimą prieš 1 mėnesį arba su ter- 
minu, bet mažiau negu pusei metų ir 

3) ne trumpesniam laikui, negu pu- 
sei metų. : 

Šiuo laiku ligi atsišaukimo palūkanų 
mokama visuose trijuose aukščia išvar- 
dytuose atsitikimuose už dolerius ir au- 
kso rublius 1) 49/5, 2) 69/5 ir 3) 8%» 
R lenkų auksinus: 1) 69/,, 2) 89/5 ir 
109/4. 
Už dolerius ir rublius mažesnės palū- 
kanos del to, kad įvedus į apyvartą šias 
valiutas pasunkėja banko sąskaitybą. 

Banko Direkcija. 


Sodą užpuolė raudoni vabaliukai, 


Klausimas. Mano sodą užpuolė kaž- 
kokie maži raudoni vabaliukai, kurių 
pirmiau nekuomet nebuvau matęs, no- 
rint, ačiū Dievui, jau gerai esu pagyve- 
nęs. Apsėdę medelius jie didelėmis gru- 
pėmis ir kai juos sutrini, tai palieka 
raudoną kruvina dėmė. Jų yra labai daug 
ir bijau, kad sodui daug pakenks. 

S. Vargšas. 


Atsakymas. Tiesa, tų vabaliukų pas 
mus pirmiau nebuvo. Tie vabaliukai ne 


tik yra labai kenksmingi, bet ir kovoti 
su jais sunku. Pasekmingiausia juos 
naikina tam tikromis nuodingomis du- 


jomis. Bet tas būdas yra palyginti bran- 
gus ir ūkininkui nelabai prieinamas. Pa- 
mėginkite taškyti medžius naftos skysti- 
mu. Be to, ištepkite vopna tas medžius 
vietas, kur daug yra tų vabaljukų. 


Atlyginimas. 


Klausimas. 1924 metais nukirto me- 
dį. Ar galima dabar reikalauti atlygi- 
nimo? Ukininko Sūnus P. 


Atsakymas. Visokie skundai pasenė- 
ja praėjus 10 metų. Kadangi tiek laiko 
dar nepraėjo, galite skųsties teisinan. 


Laisvės bonos. 


Klausimas. Esu skolinęs Lietuvai 50 
dolerių, kuriuos dabar norėčiau atsiimti. 


Taigi prašau atsakyti, ar negalima būtų 
tą sumą gauti Vilniaus Banke, ar ko- 
kiam kitam Banke ir kiek už tą boną 
gaučiau? Nuošimčio neėmęs nuo gavi- 
mo dienos ir bonas yra čielas. Ir ar il- 
gai galiu tą boną dar laikyti? 
Zegzdriniui, 


Atsakymas. Nieko Tamstai apie tą 
paskolą negalime pasakyti, nes patys 
nieko nežinome. Teiravomės bankuose, 
bet ir tie nieko nežino. Vilniaus Lietu- 
vių Bankas tų bonų neperka, nes jo vei- 
kimas yra gr.ežtai apribuotas. Kreipkitės 
į Lietuvių konsulą Rygoje arba Dina- 
burge. 


Medeliu sodinimas. 


Atsakymas. Šį rudenį norėčiaų pa- 
sodinti vaisinių medelių, bet nežinau, 
kada geriausia būtų sodinti? Medeliai 
maži, apie 25 cm. didumo. 

Desėtnikas. 


Atsakymas. Vaisinius medelius rude- 
nį pasodinti reikia ne vėliau, kaip spa- 
lių mėnesio pradžioje, kad ligi žiemos 
šalčių suspėtų dar prigyti. 


«+  Perkunsargis. 


Klausimas. Pas mus sodžiuje norėtų 
įsitaisyti perkunsargį, bet nieks nežino, 
kaip jis įtaisyti ir ar toli nuo trobų sta- 
tyti? 

Desetnikas. 


Atsakymas. Kreipkitės tuo reikalų į 
savo apskrities Seimelį, o šis atsiųs te- 
chniką kuris įtaisys Tamstoms perkun- 
sargj. 


Mokykla suaugusiems. 


Klausimas. Noriu labai mykytis švie- 
timo mokykloj, bet nežinau, kur surasti 
tokią mokyklą, kur priimtų neatsižvel- 
giant į amžių? Esu gimęs 1909 metais 
ir baigiau liaudies mokyklos 3 skyrius. 
Taigi gimnazijos 1 kl. nepriims, o au- 
kštesnėn klasėn daugiau reikia mokslo 
Galima būtų į amatų mokyklą, bet ne- 
turiu į tai jokio patraukimo. 

Tiesos atsižinotojas. 


Atsakymas. Tamsta gali įstoti į gim- 
naziją suaugusiems, jei tik turėsi tam 
tikslui lėšų. Svarbiausia čia pinigas, o 
mokyklų visuomet galima surasti atatin- 
kamų. Yra panaši mokykla ir Vilniuje. 


Tabokos kontiskavimas. 


Atsakymas. Mykolui Šeštokui. No- 
rint Tamsta:ir neradai atsakymo, bet at- 
sakymas buvo duotas „V. R.“ N. 38. 
Dar pakartojame, kad dalykas taip yra 
menkas ir pasenėjęs, kad, mūsų išmany- 
mu, neapsimoka apie jį ir kalbėti. 


Ka 
/ 

VTLINIAUSRYTOJUS 


KORESPONDENCIJOS. 


Viln.-Trakų apskr. 


Barčiai, Varėnos vais. Iki 1927 mi 
mūsų sodžiuje veikė lietuvių „Ryto“ mo- 
kykla, kurioje mokytojavo visą laiką, 
nuo 1923 m. F. Molis. Uždarius mūsų 
mokyklą visais būdais buvo mėginama 
įsteigti kita mokykla. Bet žmonės 
buvo pasiryžę kovoti tik už lietuvišką 
mokyklą ir tik jon leisti savo vaikus. 
Per tą laiką sodžiaus gyventojai daug 
padėjo pastangų rūpindamiesi uždaryto- 
sios mokyklos atgavimu, bet veltui, Tikė- 
jomės dar šiemet, kad kaip nors pasi- 
seks, kad mūsų prašymas bus išklausy- 
tas. Bet kur tau. Atsirado mūsų tarpe 
šiaudadūšių. o vienas jų R. Česokas pa- 
viliotas sidabrinių išleido namą svetimai 
mokyklai. Del tokio negražaus Česoko 
pasielgimo, visas sodžius yra pasipikti- 
nęs. Reikia prie to pridurti, kad Česokų 
šeimyna nuo senų senovės yra džiovi- 
ninkai, o jų namuose dabar įsteigta mo- 
kykla Barciškis 


Paąžuolė, Kaniavos vals. Šią vasarą 
lankėsi nežinia kokie ponėkai, kurių 
nieks nepažįsta ir mėgino surašyti mūsų 
vaikus. Bet mes su nepažįstamais neuž- 
siėmėm ir savo vaikų neužrašėm. Taip 
pat nesenai buvo atvažiavę valsčiaus 
ponai ieškodami jų mokyklai buto, bet 
nieks gyventojų nė klausyti nenori apie 
namų išleidimą, ir visi nekantriai laukia 
atvykstančio „Ryto“ mokytojo, nes tik 
ton mokyklon pasiryžę leisti savo vaikus. 
Šiemet del nežinomų priežasčių mūsų 
sodžiuje liko nepatvirtintas ilgus metus 
mokytojavęs p. A. Kraučiūnas, kuris čia 
paliko geriausią atmintį. Savasis. 


Švenčionių apskr. 


Tverečius. Valsčiaus tarybos rinki- 
mai jau įvyko, žmonės rinkimuose daly- 
vavo, neapsėjo be nesusipratimų. (Kokių? 
Red.) Senoji taryba mokėjo daug kalbėti, 
bet nieko nepadarė; laukiame iš naujos 
ne žodžių, bet darbų. Greit bus ir naujo 
viršaičio (vaito) rinkimai; tuo tarpu kan- 
didatas dar nenumatytas; senasis gal ir 
norėtų likti, tik nežinia, ar jį rinks. 
Prieš rugsėjo 1 d. buvo primėtyta daug 
komunistinių įvairiomis kalbomis atsi- 
šaukimų, nuo Tverečiaus į Vidžius; ant 
telefono vielų buvo iškabintos raudonos 
vėliavos su parašais. Policija net autu 
važinėjo ir rankiojo. Sodiečiai jau baigia 
valyti nuo laukų. Lenkai mokytojai pra- 
dėjo važinėti į sodžius, ieško savo mo- 
kykloms «butų ir vaikų. monės gi, su- 
pratę svetimos mokyklos reikšmę ir nau- 
dą, laukia savos, lietuviškos. 

Sakalėlis. 


Bobėnys, Tverečiaus vals. Bobėnų 
sodžiuje, kaip ir kai kuriuose aplinki- 
niuose sodžiuose, pereitais metais pa- 
daryta komasacija. Tą darbą atliko geo- 
metras p. St. Kačinskas. Kiek teko gir- 
dėti ta komasacija dauguma ūkininkų 
yra nuskriausta. Vietiniai ūkini pa 
sakoja, jog p. geometrui buvo pradžioje 
visi lygūs ir jis buvo visiems prieinamas, 
o baigiant darbą padarė jis tarp ūkinin- 
kų škirtumų. To skirtumo priežastimi 
buvo greičiausia pašaliniai užmokesčiai. 
Kartą pas p. geometrą atėjo moteris 
skųsdamasi, kad jai už gerą žemę atidavė 
duobėtą. P. geometras jai atrėžė: „Komu 
zechcę — temu zrobię, a komu nie zech- 
cę — temu nie zrobię“. Tas parodo, kad 
p. geometras norėjo vieniems gerai pa- 
daryti, kitiems gi blogai. Be to esą matę 
žmonės, kaip mažas, juodas, plikas žmo- 
gelis vidurnaktį apie 12 val. kaž ką davė 
p. geometrui, O ponas paėmė. Ponas 
geometras neturėjo nei karvės nei vištos, 
o pienas, kiaušiniai ir kiti valgiai jam 
buvo reikaligi. Visus valgius, kuriuos 
tik galėjo gauti pas ūkininkus, „pirkosi“ 
pas juos, bet pinigų nemokėjo. Kurie 
ūkininkai neturėjo savo valgių, tuos pra- 
šė nupirkti turguje, bet pinigų nedavė. 
Jam išvažiuojant sodiečiai bijojo papra- 
šyti atlyginimo, O p. geometras nesusi- 
prato netik užmokėti, netgi ir padėkoti. 

Girdėjęs. 

Činčikos, Švenčionių vals. Prieš karą 
rusų laikais vargome už savo kalbą, sam- 
dėme mokytojus už savo pinigus, mo- 


kinome vaikus savo prigimtoje kalboje, 
kurie slapstėsi nuo „Uriadnikų“ skle;.uose, 
Kovojam už lietuvišką mokyklą ir dabar. 
Nė vienų metų neapleidom be mokyklos, 
ir tik prieš porą metų atsirado vienas 
nesusipratėlis, kuris atvažiavusiam „vui- 
tui“ prikalbėjus išleisti namą už pusantro 
šimto auksinų, padarė labai negražų da- 
lyką, užleisdamas savo namus svetimai 
mokyklai, kuri jau antri metai, kaip pas 
mus gyvuoja. Pereitais 1928 ir 29 mok- 
slo metais vargais negalais gavome lie- 
tuvišką mokyklą, bet šiais metais jokiu 
būdu negalima įkurti lietuviškos mo- 
kyklos. Najaugi tiek vargus, galų gale del 
vieno žmogaus neteksim lietuviškos mo- 
kyklos? Vaikas. 


Dvaryščiai, Tverečiaus vals. Sodžius 
nors ir nedidelis apie 14 ūkininkų, bet 
kruta, nes visi žmonės lietuviai, Jauni- 
mas skaito laikraščius „Vilniaus Rytojų“ 
ir „Jaunimo Draugą“ ir beto visi prisi- 
rašę prie Šv. Kazimiero Dr-jos skyriaus 
Atraviškiuose. To skyriaus rūpesniu 
rugpiūčio 25 d. buvo suvaidinta šiame 
sodžiuje antras lietuvių vakaras: kome- 
dija „Jurgis Durnelis“. Nežiūrint nepa- 
togaus orą publikos susirinko nemaža. 
Prieš vaidinimą mokinė P. Pautienytė 
padeklamavo eiles. Po vaidinimo seke 
žaismai ir šokiai. Baliukas. 


Naujas Šaminis. Kaltinėnų vals. Jau 
aštuoni metai, kaip mūsų sodžiuje gy- 
vuoja lietuviška mokykla kurioje 4 me- 
tus mokytojavo p. C. Š. Prieš tai mūsų 
Jaunimas buvo paskendęs tamsoje. Ir tik 
ačiū p. C. Š. rūpesniui ir darbštumui 
sodiečiai buvo sužadinti iš tamsumo. 
Visi ūkininkai užsiprenumeravo lietuviš- 
kus laikraščius (Dabar gauname 7 egz. 
„Viln. Rytojaus“). Jaunimo turime užtek- 
tinai, kuriuo galime pasigirti, tik keletas 
vyresniųjų mergaičių teršia mūsų jauni- 
mo garbę švebeldžiodamos svetima kalba 
ir dainuodamos svetimas dainas, bet 
ypač negražu, kai pataikauja kokiems 
nors aisibasčiusiems svetimtaučiams, kurie 
save vadina „šlėktomis“. Kartais ištisas 
naktis praleidžia su jais „flirtuodamos“. 
Kam, kam, o kaip mergaitėms verstis iš 
savo kalbos, visai nepritinka. 

V—e. 


Suvalkų apskr. 


Didžiulia', Krasnavo vals. Sodžius 
nedidelis, vos 16 ūkininkų. Jaunimo tu- 
rime nedaug, bet mūsų mergaitės moka 
daug gražių lietuviškų dainelių. Blogiau 
su vaikinais. Jie paskendę girtuokliavime, 
kuokinėse, 0 jau vestuvėse negali apseiti 
be degtinės ir galvų skaldymo. Buvo 
manyta įkurti Sv. Kazimiero Dr-jos sky- 
rius, bet nesusitarta, tai mūsų mergaitės 
prisirašė prie Vilkapėdžių Šv. Kazimiero 
D-jos skyriaus. Iki 1924 m. leidom vai- 
kus privatinėn mokyklon Navinykuose, 
o 1924|25 mokslo metais, nesant mo- 
kyklos Navinykuose, vaikai leido laiką 
be mokslo. Buvom verčiami leisti vaikus 
už 5 kilometrų Vidugirų valdiškon mo- 
kyklon, kur nei žodžio lietuviškai, o 
viskas lenkiškai, bet mes neleidžiam nors 
ir pabaudas mokėdami, nes mūsų nuo- 
mone, geriau namie mokyti lietuviškai. 
O lietuviškos mokyklos negalime gauti 
del mažo vaikų skaičiaus. Laikraščių 
pareina nedaug: 2 egz. „Viln. Rytojaus“ 
ir l „Garso“. Be to, dar užsiprenume- 
ruota 2 „Jaun. Dr.“ ir 1 „Viln. Šviesos“ 


Ištyręs. 


Punskas (Seivų valsč. Punske yra 
įsikūręs ir jau kelinti metai, kaip sek- 
mingai gyvuoja šv. Kaz. D-jos skyrius, 
prie kurio nariais prisirašęs aplinkinių 
kaimų jaunimas. Veikimas šio skyriaus 
gal kaip ir kitų skyrių, eina nevienodai: 
kartais gyviau, kartais jo visai nematyti, 
nes tai pareina daug nuo to, ar yra 
kam prie veikimo paraginti, 

Bet tokių žmonių kaip tik ir nėra 
pas mus, arba jų labai maža: inteligentų, 
nuolat mūsų krašte gyvenančių, nėra, 
o moksleiviai, kaip moksleiviai — retas 
svečias, nes tik atostogų metu parva- 
žiuoja; šv. Kaz. D-jos iš Centro taip pat 
labai retai atsilanko, tad nenuostabu, 
kad skyriaus veikimas nėra toks, koks 
jis galėtų būti, jei būtų kam padėti. Ne- 


žiūrint to, žmonės mūsų apylinkėje dau- 
gumoje susipratę ir kupini geriausių 
norų. Parvažiavus moksleiviams atostogų, 
veikimas pagyvėja, kas pasireiškia dau- 
giausia vakarų ruošime, 

Per šių metų vasaros atostogas Pun- 
sko skyrius suruošė du viešus vakarus: 
vieną birželio 29 d. Oškinių kaime, 
Vaičiulio namuose, kurio programon 
įejo: vieno veiksmo komedija „Gaila 
Usų“, monologas, deklamacijos, choras; 
šis vedamas gabaus dirigento p. K. Ci- 
bulsko, gražiai padainavo lietuviškų dai- 
nų, kurios publikai be galo patiko. E% 

Antras vakaras to paties skyriaus 
vardu įvyko š. m. rugpiūčio 18 d. Vai- 
takiemyje J. Kraužlio namuose. Čia va- 
karą suruošė šio kaimo jaunimas, kuris 
visas yra tautiškai susipratęs, veiklus ir 
energingas. 

Tiesa, dabar yra atsiradusių keletas 
parsidavėlių, kurie už pinigus nesigėdina 
nekaltai skųsti savo kaimynus įvairiais 
pramanytais kaltimais ir tuo būdu drum- 
sti ramų kaimo gyvenimą. Bet tas vai- 
takiemiečių nuo tikrojo kelio neatbaido. 

Nepabugdamas melagingų skundu, 
šio krašto jaunimas būdamas šv, Kaz. 
D-jos Punsko skyriaus nariais, suruošė 
viešą vakarą, su plačia ir įdomia pro- 
grama. Baigiant vakaras, sugiedota tau- 
tos himnas. Reikia pastebėti, kad tautos 
himnas buvo giedamas mūsų krašte be- 
ne pirmą kartą nuo to laiko, kai tapo- 
me atskirti nuo tautos kamieno, tad 
nenuostabu, kad galingi himno tonai ir 
karšti jo žodžia sujaudino jautresnius ir 
karštesnius tėvynės mylėtojus ligi ašarų. 


Zilvynas. 


Nepriklausomoj Lietuvoj. 


Oro skraidymo šventė. 


Pereitą sekmadienį Kaune karo aero- 
dromo aikštėje buvo suruošta karo or- 
laivių iškilmingi pratimai, kurių pasižiū- 
rėti buvo atėję labai daug publikos, Auk- 
štai skraidė Lietuvos orlaiviai, iš kurių 
su tam tikru prietaisu, iš 100 metrų 
aukščio šokdavo žemėn lakūnai. 

Beto šeštadienį buvo iškilmingai ati- 
daryta Lietuvos aeroklubo kursai civili- 
niams gyventojams. Prie progos aero- 
klubo pirmininkas prof. Žemaitis pasakė 
pritaikintą kalbą. 


Suėmė lenkų prekių kontrabandą. 


Kauno kriminalinė policija prieš ke- 
lias dienas aptiko dideles lenkų manu- 
faktūros kiekybes. Padarius kratą rasta 
lenkų manufaktūros prekių apie 1 mil- 
jonui litų vertės. Prekės buvo atvežtos 
slaptai, be muitų. Visos prekės konfis- 
kuotos ir apie 20 vertelgų už tą biaurų 
darbą atsidūrė už krotų, 


Naujas „gewalt“. 


Nesenai lenkų spauda pakėlė didžiau- 
sią triūkšmą, kad girdi Babtų miestely, 
Kauno apskr. lietuvių šauliai sutrukdę 
lenkų giedojimus bažnyčioje ir patys 
pradėję giedoti lietuviškai. Beto gerokai 
apstumdę keletą beginklių („bezbronny“ 
— Mmėgiams lenkų spaudos pavadinimas 
„kenčiančių“ Lietuvoje lenkų) moterėlių. 
Paduodami tą sensaciją lenkų spauda 
užvardijo nepaprastai baisiais pavadini- 
mais. Žinoma, kad tai grynas prasima- 
nymas, Iš tikrų šaltinių pranešama, kad 
tas riaušes sukėlę ne Lietuvos šauliai, 
kaip rašo lenkų spauda, bet sulenkėjusių 
lietuvių grupė, kuri vis dar norėtų ve- 
džioti už nosies susipratusius lietuvius. 
Del tų keliamų triukšmų Kauno arkivys- 
kupo parėdymu uždaryta kuriam laikui 
Babtų bažnyčia. 

Tenka prie progos paklausti kodel gi 
lenkų spauda nekelia triūkšmo kai dau- 
gely Vilniaus krašto bažnyčių lietuviai jau 
nuo senai nebegirdi Dievo žodžio gim- 
toje kalboje? 


Senovės liekanos. 


Laikraščiai praneša, ne nesenai pra- 
dėti Svedijos ir Lietuvos archeologų ty- 
rinėjimo darbai Lietuvojo davė nepap- 
rastų pasėkų. Netoli skundo miestelio ka- 
sant rasta po žemėmis labai daug liekanų, 
kurios esančios užsilikusios nuo vikingų 
laikų. Toje vietoje buvo kadaise Apolės 
miestas. Archeologai tomis iškasenomis 
yra labai patenkinti, nes tai esanti nej- 
kainuojama senovės Lietuvai pažinti me- 
džiaga. Kasinėjimai eina toliau. 


Kap. Verbickas apdovanotas Vyties 
Kryžiumi. 


Sužeistas šiais metais gegužės mėn. 
6 d. kap. Verbickas darant teroristams 
pasikesinimą prieš prof. Voldemarą, šio- 
mis dienomis apdovanotas Vyties Kry- 
žiumi, 
Iškilmingas mokslo metų Lietuvos 
universitete atidarymas. 


Pereitą pirmadienį įvyko iškilmingas 
naujų 1929|30 mokslo metų atidarymas 


Lietuvos universitete. Buvęs Universiteto 
rektorius prof. Juodelė pasakė ižangos 
kalbą, o naujas rektorius prof. Čepinskis 
skaitė paskaitą „Laisva ir paslėpta ener- 
gija“ iš fizikos srities. Po to įvyko iš- 
kilminga naujai priimtų studentų imatri- 
kuliacija. 

Šiemet Lietuvos Universitetan įstojo 
apie 500 naujų studentų, 


Nuncijus Bartolloni sugrįžo. 


Šio mėn. 9 d. sugrįžo iš atostogų 
Popiežiaus nuncijus Lietuvai mgr. Bar- 
tolloni ir pradėjo eiti savo pareigas. Zi- 
nios apie jo paskyrimą Egiptan tuo tar- 
pu nepasitvirtino, O savo metu lenkų 
spaudos paleisti gandai apie tariamąjį 
Lietuvos santykių nutraukimą su Vati- 
kanu, buvo tai blogos valios pramanytų 
žinių skleidimas, J 


Generolo Grigaliūno-Glovackio 
sukaktuvės. 


Šio mėn. 13 d. suėjo lygiai 25 metų 
karo tarnybos Lietuvos armijos gene- 
rolui Grigaliūnui Glovackiui. Gen. Gri- 
galiūnas prieš karą tarnavo rusų armijoj 
užimdamas atsakomingas vietas. Pradė- 
jus kurtis Lietuvos armijai stojo jos tar- 
nybon ir aktyviai dalyvavo kovose su 
bermontininkais, bolševikais ir lenkais, 
Dabar gen. Griga iūnas yra priskirtas 
prie vyriausiojo štabo ypatingiems rei- 
kalams karininku. 


Ledai pridarė žalos. 


Prieš kelias dienas siautusios audros 
vietomis buvo leduotos. Suvalkijoj ir kai 
kuriose vietose Žemaičiuose esą nuka- 
poti ant laukų stovėję javai, 


Vylauto paminklui statyti rinkliavos. 


Pereitą sekmadienį visoje Lietuvoje 
prasidėjo Vytauto yaminklui statyti mė- 
nesinė rinkliava. Rinkliava bus vykinama 
panaudojus įvairius būdus, kaip tai te- 
atrą, paskaitas, susirinkimus, vieša rink- 
liava gatvėse ir t.t. 


Dailin. Dobužinskis mokytojas meno 
mokykloj. 


Šiomis dinomis iš Paryžiaus į Kauną 
atvyko dail. Dobužinskis, paskutiniuoju 
laiku užsieny ypaš pagarsėjęs su savo 
kūriniais. Jis mokytojaus steigiamam 
prie meno mokyklos dekoratyviniam 
skyriuj. 


Kiek Kaune parduodama laikraščių. 


Kauno kioskuose parduodama per 
mėnesį apie 50.000 lietuvių dienraščių, 
apie 51.000 svetimomis kalbomis iš už- 
sienių, apie 1.000 lietuviškų žurnalų, 
apie 6.000 savaitraščių ir apie 2.000 už- 
sieninių žurnalų. Tokiu būdu Kaune per 
mėnesį parduodama apie 110 000 įvairių 
laikraščių, arba apie 3.600 kasdien. Jei 
skaitysime, kad Kauno mieste yra 100,000 
gyventojų, tai maždaug kas kiekvienas 
mažas ir didids gyventojų per mėnesį 
perka po 1 laikraštį, o kasdien tik kas 
trisdešimtas. 

Vilniaus lentpiūvės. 


Vilniaus lentpiūvėse sulaikomi dar- 
bai, nes trūksta užsakymų. Ir šiais me- 
tais Vilniuje didesnių statybos darbų ne- 
simatė; mažesni, besiartinant žiemai, 
sustabdomi. Laukiama, kad bedarbių 
skaičius žymiai padidėsiąs. Ir taip de- 
dasi pas mus kas metai. 


Limpamos ligos. 


Varšuvos laikraščiai pranešė, kad 
rugpiūčio mėn. Lenkijoje nesusekta nė 
vieno susirgimo šiltine, ir todel džiau- 
gėsi tą epidemiją nugalėję nors popie- 
ryje. Iš tikrųjų taip gerai nėra. Tuo pa- 
čių metu tik viename Vilniuje užregis- 
truota 10 susirgimų pilvo šiltine ir 3 
grįžtamąja. Keli susirgimai pastebėti ir 
kitose Vilniaus krašto vietose. Nenuslo- 
pintos taipogi ir kitos limpamos ligos. 


Prancūzų apsilankymo proga. 


Ne taip senai Lenkijoje viešėjo Pran- 
cūzijos parlamento atstovai. Pasirodo, 
kad jų kelionę organizavo patys lenkai. 
Jie pastebėjo prancūzų sluoksniuose at- 
šalimo; todel ir sumanė keliems parla- 
mento atstorams prabangią kelionę 
į Lenkiją. Lenkijos ambasada Paryžiuje 
manė patraukti žymiausius prancūzus, 
bet šie atsakė turį daugybę neatidėtinų 
darbų, būtinai turį pataisyti apirusią 
sveikatą ir tt. Tada pakvietė mužiau Ži- 
nomus. Jų tarpe buvo p. Anguetil, ge- 
rokai susikomprimitavęs Hanau byloje, 
p. Peret, p. Pic, pirma kartą iškilę iš 
nežinomų grupių, p. Locguin, kuris vie- 
nintelį kartą kalbėjo parlamente. Sie 
ponai nedaug tesveria Prancūzijoje ir 
ne daug galės padėti. Tačiau apie iš- 
kilmingą jų priėmimą Lenkijoje prade- 
dam rašyti ir spaudoje. Pikti liežuviai 
sako, kad ir čia ne prancūzų darbas. 
Apie iškilmes rašo gerai lenkų apmoka- 
mi korespondentai ir laikraščiai. Mat, 
be akių muilinimo sunku apseiti. 


Ir aklieji pradeda matyti. 


Kad Vilniuje ir visame krašte ekono- 
minis gyvenimas diena dienon smunka, 
tai aišku kiekvienam, kas moka žiūreti 
į padėtį tikromis akimis. Bet esama ir 
apakėlių, kurie užsimerkę tvirtina, kad 
viskas gerai. Tik kartas nuo karto tie 
aklieji pratrynę akis ima dairytis ir pa- 
matę, kad save apgaudinėja, išrėžia tiesą. 
Štai „Dz. Wil“ Nr. 214 rašo: 

„Šiandieną duotos Latvijai muitų 
nuolaidos gresia mūsų vilniškių žuvinių 
konservų fabrikoms likvidacija. Dabar 
latvių žuvinių konservų muitai yra dvi- 
gubai didesni už mūsiškius, To Latvijai 
maža, ji pradeda rūpintis didesnių muito 
nuolaidų savo įvežamųjų pas mus kon- 
servų. Dalykas eina apie 70°% muitų 
sumažinimą. Tas duos galymybės Latvi- 
jai užlieti mūsų rinką savo žuvų kon- 

„servais, mūsų nuosavios produkcijos 
sąskaita. Didžiausia vietinė konservų 
"fabrika „Baltyk“, numatydama tas len- 
“ gvatas, jau kraustosi iš Vilniaus: pirmieji 
kraustymosi žingsniai jau padaryta. Zi- 
noma, mažesnės fabriko nustos veikusios. 

Nupuolus odų išdirbimui krinta pas 
mus aliejaus ir želatinos gamyba. Vo- 
-~ kiečiai ir čekai užlieja mūsų rinką tais 
+ produktais, nežiūrint, kad jų išdirbiniai 
mūsiškiams neprilygsta(?)“. 

Keista, kad ir „liga samowystarczal- 
nošci gospodarczej“ nieko nepadeda ir 
aklieji pradeda regėti... 


Didelis banko pinigų išaikvojimas. 


Šio mėn. 11 dieną viename lenkų 
banke (Bank Spółek Zarobkovych) už- 
tikta didelė pinigų defraudaciją, kurią 
padarė paties banko prokurentas Roma- 
„nowskis. Iki šiol apskaityta, kad trūksta 
apie 400.000 zlotų. Romanowskis areš- 
tuotas ir padėtas Lūkiškio kalėjime. 


Konfiskavimai, 


Miesto Storastos parėdymu šio mėn. 
13 d. buvo sukoniiskuotas „Zycie Ludu“ 
Nr. 17 už straipsnį „Netinkamos politi- 
kos pisėkos“. Taip pat sukonfiskuotas 
lenkų endekų organas „Gilos Wilenski“. 

VILNIAUS 


"VIETOS KRONIKA. 


Liūdna pradžia. 


Pereitą pirmadienį atidarant iškilmin- 
gai vieškelių Gardinas- Vilnius, įvyko 
grafo Zabielos automobilio katastrofa. 
Grafas Zabiela užmuštas vietoje, kitas 
grafas Vielhorskis ir teismo tardytojas 
Viršyla sunkiai sužeisti. 


Uždarė gudų spaustuvę. 


„Kurį. Wil.“ Nr. 212 praneša, kad 
Miesto Storastos parėdymu pereitą pir- 
madienį uždaryta gudų spaustuvė Pran- 
ciško Skorynos vardu. Laikraštis pastebi, 
kad uždarymo priežastys nežinomos, 


Rūpinsis mokinių dorovės pakėlimu. 


Prasidėjus naujiems mokslo metams, 
visų mokyklų direkcijos gavo iš Kurato- 
rijos aplinkraščius, kuriose sulig Lenki- 
jos Švietimo Ministerijos, esą nurodyta 
kaip kreipti domę į mokinius ir rūpintis 
jų dorovės pakėlimu, Pedagogų Tary- 
bom duodama teisė, radus, kad moki- 
nys daro blogą įtaką į savo draugus, 
prašalinti jį iš mokyklos. Kai kurie len- 
kų laikraščiai minėdami tą aplinkraštį 
nurodo, kad mokytojams vertėtų atkrei- 
pti domė į mokinių elgėsį gatvėse ir se- 
kti juos vėliame laike. 

Parėdymas savaime yra labai geras, 
bet iki šiol gatvėse, ypač lenkų moki- 
niai gana dažnai demonstatyvai vaikšto 
su lazdomis rūkydami papirosus. Atro- 
do, kad į lenkų mokinių šitokį „subren- 
dimo“ manifestavimą domės nekreipiama. 


„Vilniaus Kalendorius“. 


Spalių mėn. pirmomis dienomis išei- 
na didelis 1930 metams „Vilniaus ka- 
lendorius“. Plačiau žiūrėk skelbimą. 


Sukontiskavo. 


Pereitą trečiadienį miesto storastos 
parėdymu sukonfiskuotas rusų kalba ei- 
nas Vilniuje dienraštis „Naša Žizū“ 267 
Nr. Kitą dieną tas pats laikraštis prane- 
šė, kad buvo sukoniiskuota už vedamąjį 
streipsnį „Gudai ir Graždanka“. Redak- 
torius traukiamas teismo atsakomybėn. | 


Kiekvienas rūpinasi savimi. 


Šiemet, kaip jau rašėme, Braslavės 
apskrity del didelių karščių, daugely val- 
sčių ištiko didelis nederlius, kuriuo net 
valdžia susirūpino. Bet kas labiausia 
nukentėjo? Žinoma, kad mažažemiai ir 
šiaip ūkininkai. O kas pirmiausia sten- 
giasi tą padėtį išnaudoti? Dvarininkai, 
Jie prieš keletą dienų susirinkę iš visos 
apskrities atvažiavo Vilniun ieškoti pa- 
šalpos, kur apsilankę atatinkamose įstai- 
gose ir bankuose, išvažiavo ieškoti pa- 
šalpų Varšuvon. Jų tarpe matome stam- 
bius dvarininkus, kaip tai KozieH-Pa- 
klewskį, Swiatope!-Mirskį ir kitus. 

Reikia manyti, kad ši dvarininkų de- 
legacija pirmiausiai pasirūpins pašalpos 
sau. 

Bet kas pasirūpins badaujančių ir 
skurstančių ūkininkų padėties pageri- 
nimu? 

Tik ne dvarininkai. 


Svetimtaučtų išsiuntimas. 


laikraščiai praneša, kad visi 
iki šiol negavę tei- 
Lenkijoje, 

išsiunti- 


Lenkų 
svetimtaučiai, kurie 
sės tolimesniam gyvenimui 
šio mėn. 27 dieną bus pradėta 
nėti iš Lenkijos. 


Dideli bolševikų manievrai pasienyje. 


Praneša, kad šiomis dienomis lenkų- 
rusų pasieny bolševikai pradėję didelius 
savo armijos manievrus, kuriuose daly- 
vauja visų rušių kariuomenė, netgi tan- 
kai ir orlaiviai. 

Lenkų spauda pažymi, kad tai esą 
politiniai Sovietų Rusijos manevrai. 


; Lenkijos prezidentas. 


Šio mėn. 26 dieną per Lydą atvyks 
Vilniaus Lenkijos prezidentas p. I: Mo- 
šcickis. Jis dalyvaus lenkų gydytojų su- 
sivažiavime. Vilniuje išbus dvi dienas, 


RAYA: O US 


Sovietų atstovybė nė kalbėt nenori. 


Užmuštojo savo nietu Baranovičiuose 
lenkų adinistracijos valdininko Kuchar- 
kowskio šeimyna pradėjo stengtis pas So- 
vietų Rusijos vyriausybę atlyginimo, nes 
Kucharkowskį sunkiai sužeidė Rusijos 
diplomatas. Vėliau Kucharkowskis mirė. 

Kucharkowskio šeimynos įgalioti adv. Ja- 
montas kreipėsi į Sovietų atstovybę Var- 
šuvoje, bet gavo savo prašymą atgal be- 
jokio atsakymo. 


Del te lenkų spauda labai pasipikti- | 


nusi ir rašo, kad adv. Jamontas paduo- 
siąs Sovietų vyriausybę teisman. 

Redakcija atsakymai. 


P. Sakalėliui. Ačiū. 
ir daugiau. 

P. Vilmanui. Labai dėkojame. Kiek 
sutrumpinę sunaudojome. Prašome da- 
žniau atsiliepti. Būtų gera gauti ir kiek 
statistikos. 

P. Vincui P—kiui. Gal dalikai ir 
Tamstos tiesa, kad taip ilgai mes neat- 
sakėm, bet turime ir kitų darbų. Tam- 
stos rašinio padėti negalėjome, nes pa- 
Stačius sąlygas, nekeisti rašmio, in 
extenso jo įdėti negalėjome. 

P. Desėtnikui. Eilės silpnos netilps. 
Paklausimus  įdavėme ūkio skyriui. 
Del „Jaunimo Draugo, komplekto ir 
kainos kreipkitės į to laikraščio admi- 
nistraciją. 

„P. Paniastaus Beržėliui. 
atsitinka nelaimių. Tat galėjo tokia ne- 
laimė ištikti, ypač pasigėrus ir Šv. 
kaz. draugijos Musteikų skyriaus pri- 
mininkui ir sekretorius. Gal, daugiau 
negers, todel nerašysime. 

P. Č. Šv. Ačiū. Įdėsime. 

P. irk—vakui. Apie tų ponų „links- 
mą“ mokslo metų netikima, rašėme 
pereitame numeryje. Todel šiuo žygiu 
netilps. Bet ateityje prašome rašinėti. 


Sunaudosime 


Visiems 


Aukos. 
Breslavos apsk. Bieniūnų sodž. Šv. 
K. Dr-jos skyriaus valdyba, surinko 


8 auks. 60 sk. del 
čiaus paminklui. 


Dr. Jono Basanavi- 


Aukotojų sąrašas. 


B. Bužinskas 1 auks, J. Šileika 1 
auks., A. Kardelis 1 auks., P. Umbrasas 
1 auks., L, Gudelis 1 auks., J. Duba- 
ka :0 sk., B. Lastauskas 10'sk., E. Kar- 
delis 50 sk., L. Šablinskienė 30 sk., 
K. Pociulka 20 sk., V. Bubulis 5 sk., 
A. Dubaka 25 sk., Ad. Baguševičius 20 

žas ūkio skyrius, 

PASTABA. 


negalima laikraštin jdėti. 


Spalių mėnesio pirmomis dienomis išeina iš spaudos 
1930 metams didelis, paveiksluotas 


„VILNIAUS KALENDORIUS“ 


Šių metų kalendoriuje bus daug įdomių ir įvairių pasiskaitymų 
S iš visų sričių, daug paveikslų ir šiaip naudingų žinių. Nema- 
: žinios iš veterinarijos (gyvulių ligos), infor- 
macijų skyrius ir t.t. Viršelis spalvotas. Jau dabar galima sių- 
sti užsakymus, kad paskiau nepritruktų. 
ai Pernykščio „Vilniaus kalendoriaus“ emėjai ir platin- 
tojai prašomi kuogreičiau atsiskaityti iš parduotų egzempliorių, nes kitaip 
negalėsime duoti kreditan naujo kalendoriaus. 


sk., Z Kačkienė 10 sk., A. Cicėnas 20 
sk., V. Paukštis 15 sk., J. Paukštis 20 
sk., J. Kardelis 20 sk., Z. Kardelytė 10 
sk., L. Kardelis 10 sk., M. Kardelis 10 
sk., El. Kardelytė 20 sk., G Dubaka 25 
sk. L. Šablinskas 20 sk. VISO. 8.60 sk. 


„Vilniaus Rytojus“ mielu noru 
priima ir talpina skelbimus apie 
ruošiamus provincijoje viešus va- 
karėlius, jei tik gauna iš anksto 
pranešimą. Bet dažnai pasitaiko, 
kad tokie pranešimai ateina ad- 
ministracijon, kada numeris jau 
baigiama spausdinti, ir jų, žinoma, 


Taupyk skatiką 
negalinčiai dienai 
ar svarbiam reikalui. 
Taupmens geriausai laikyti 
lietuvių banke, kaipo įdėliai. 


LIETUVIŲ BANKO 
DIREKCIJA. 


Š. m. rugsėjo mėn. 22 dieną 7 val. vak. 
ruošiama 
ANTALGEĖS sodžiuje Rimšės vals. 


VAKARAS. 


PROGRAMA: 


1. „Mažas Kryželis, bet sunkus“ — 
3-jų veiks. kom. 
2. Monologas. 
3. Deklamacijos. 
4, Choras. 
5. Zaismai ir šokia. 
Sv. Kaz. Dr. Skyr. Val. 

Nuo 1928-XII-1 dlenos ena 


didelis 3 puslapių iliustruotas savaitinis lie- 
tuvių laikratis 


„VILNIAUS RYTO JUS“. 


Kas dar neužsiprenumeravo, prašome tai padaryti nieko nelaukiant, 
kuogreičiau. 


„Vilniaus Rytojus“ metams kainuoja tik 4 auksinai. Yra tai pigiau- 
sias laikraštis, kuris žema savo kaina visiems lietuviams yra prieina- 
mas. Kiekvieno lietuvio namus telanko „VILNIAUS RYTOJUS“., 


Redakcijos adresas: Vilnius, Šw. Jana 8 — 1. 

ZAINA. 


Leidėjas ir Atsak. Redaktorius Julius Navikas. 

